
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 7 

16 Ιανουάριου 2004 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 12 

Εγκαταστάσεις με συρματόσχοινα γιά την μεταφορά 
προσώπων: Εναρμόνιση της Οδηγίας 2000/9/ΕΚ του 
Ευρωπαϊκού Κοινοβουλίου και του Συμβουλίου της 
2ης Μαρτίου 2000 (1106/3.5.2000 της Επίσημης Εφη¬ 
μερίδας των Ευρωπαϊκών Κοινοτήτων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως αυτό αντικα- 
ταστάθηκεαπότοάρθρο65του Ν. 1892/1990 (Α'ΙΟΙ),του 
άρθρου 4του Ν. 1338/1983, όπως αυτό αντικαταστάθηκε 
με το άρθρο 6 παρ. 4του Ν. 1440/1984 (Α' 70) και τροπο¬ 
ποιήθηκε μετά άρθρα 7του Ν. 1775/1988 (ΑΊ01), 31 του 
Ν. 2076/1992 (ΑΊ30), 19του Ν. 2367/1995 (Α'261) και του 
22 του Ν. 2789/2000 (Α' 21). 

2. Τις διατάξειςτου άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως προ¬ 
στέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
(Α' 38). 

3. Το Π.Δ. 81/2002 περί συγχώνευσης των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών (Α' 57). 

4. Τις διατάξεις του Π.Δ. 27/1996 «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου στο Υπουργείου Ανάπτυξης» 
(Α' 19). 

5. Τις διατάξειςτου Π.Δ. 229/1986 «Σύσταση και Οργά¬ 
νωση της Γενικής Γραμματείας Βιομηχανίας» (Α' 96) και 
τις διατάξειςτου Π.Δ. 396/1989 (Α' 172) «Οργανισμόςτης 
Γ ενικής Γ ραμματείας Βιομηχανίας», όπως ισχύουν. 

6. Την 485/31.10.2001 (Β' 1484) κοινή Απόφαση του 
Πρωθυπουργού και του Υπουργού Ανάπτυξης «Καθορι¬ 
σμός αρμοδιοτήτων στον Υφυπουργό Ανάπτυξης Αλέ¬ 
ξανδρο Καλαφάτη». 

7. Τις διατάξεις της οικ 3354/91 απόφασης του Υφυ¬ 
πουργού Ανάπτυξης «καθορισμός πλαισίου γιά την ανα¬ 
γνώριση της ικανότητας και την έγκριση φορέων πιστο¬ 
ποίησης ή ελέγχου στον υποχρεωτικό τομέα» (Β' 149). 


8. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

9. Την γνωμοδότηση 446/2003 του Συμβουλίου της Επι¬ 
κράτειας, μετά από πρόταση του Υπουργού Οικονομίας 
και Οικονομικών και του Υφυπουργού Ανάπτυξης, απο¬ 
φασίζουμε: 

Κεφάλαιο 1 
ΓΕΝΙΚΕΣ ΔΙΑΤΑΞΕΙΣ 

Άρθρο 1 

1. Σκοπός του παρόντος διατάγματος είναι η προσαρ¬ 
μογή της Ελληνικής Νομοθεσίας προς την Οδηγία 2000/ 
9/ΕΚ του Ευρωπαϊκού Κοινοβουλίου και του Συμβουλίου 
της 2ης Μαρτίου 2000 σχετικά με τις εγκαταστάσεις με 
συρματόσχοινα γιά την μεταφορά προσώπων (1106/3-5- 
2000 της Επίσημης Εφημερίδας των Ευρωπαϊκών Κοινο¬ 
τήτων). 

2. Το παρόν Π.Δ. αφορά τις εγκαταστάσεις με συρμα¬ 
τόσχοινα για τη μεταφορά προσώπων. 

3. Γιατους σκοπούς του παρόντος, ως «εγκαταστάσεις 
με συρματόσχοινα για τη μεταφορά προσώπων» νοούνται 
οι εγκαταστάσεις που συντίθενται από διάφορα κατα¬ 
σκευαστικά στοιχεία, οι οποίες έχουν σχεδιαστεί, κατα¬ 
σκευαστεί, συναρμολογηθεί και τεθεί σε λειτουργία με 
σκοπό την παροχή υπηρεσίας μεταφοράς προσώπων. 

Στην περίπτωση των εγκαταστάσεων αυτών, που εγκα¬ 
θίστανται στον τόπο λειτουργίας τους, τα πρόσωπα μετα- 
φέρονται εντός οχημάτων ή ρυμουλκούνται από εξαρτή¬ 
σεις, των οποίων η ανάρτηση και/ή έλξη εξασφαλίζονται 
από συρματόσχοινα διατεταγμένα κατά μήκος της πραγ¬ 
ματοποιούμενης διαδρομής. 

4. Οι σχετικές εγκαταστάσεις είναι: 

α) Οι σχοινοσιδηρόδρομοι και άλλες εγκαταστάσεις 
των οποίωντα οχήματα φέρονται από τροχούς ή άλλα συ¬ 
στήματα ανάρτησης και έλκονται από ένα ή περισσότερα 
συρματόσχοινα. 

β) Οι καλωδιοκίνητοι εναέριοι θάλαμοι, των οποίων τα 
οχήματα φέρονται και/ή παίρνουν κίνηση από ένα ή πε¬ 
ρισσότερα συρματόσχοινα. Η κατηγορία αυτή περιλαμ¬ 
βάνει και τις τηλεκαμπίνες καιτατηλεκαθίσματα. 

γ) Τα τηλεσκί, τα οποία έλκουν με συρματόσχοινό τους 
χρήστες που φέρουν κατάλληλο εξοπλισμό. 

5. Το παρόν Π.Δ. εφαρμόζεται: 

- στις εγκαταστάσεις που κατασκευάζονται και τίθενται 
σε λειτουργία μετά την έναρξη της ισχύος του, 

- στα υποσυστήματα και κατασκευαστικά στοιχεία 
ασφαλείας που διατίθενται στην αγορά μετά την έναρξη 
της ισχύος του. 

Το παρόν Π.Δ. αφορά τις διατάξεις εναρμόνισης που 
είναι αναγκαίες και ικανές ώστε να εξασφαλίζουν και να 
εγγυώνταιτηντήρηση των βασικών απαιτήσεωνπου ανα- 
φέρονται στο άρθρο 3 παράγραφος 1. Εάν σημαντικά χα¬ 
ρακτηριστικά, υποσυστήματα ή κατασκευαστικά στοιχεία 
ασφαλείας υφισταμένων εγκαταστάσεων υποστούν τρο¬ 
ποποιήσεις, οι οποίες απαιτούν τη χορήγηση νέας έγκρι¬ 
σης από την αρμόδια υπηρεσία προκειμένου να τεθούν σε 
λειτουργία, οι εν λόγω τροποποιήσεις και οι επιπτώσεις 
τους επί του συνόλου της εγκατάστασης πρέπει να πλη¬ 
ρούν τις βασικές απαιτήσεις που αναφέρονται στο άρθρο 
3 παράγραφος 1. 

6. Γιατους σκοπούς του παρόντος διατάγματος, νοού¬ 
νται ως: 

- «Εγκατάσταση»: το εγκαταστημένο στον τόπο λει¬ 
τουργίας του, πλήρες σύστημα, αποτελούμενο από τις 
δομικές κατασκευές και τα υποσυστήματα που περιγρά- 
φονται στο Παράρτημα I. Ως δομικές κατασκευές οι οποί¬ 
ες σχεδιάζονται ειδικά για κάθε εγκατάσταση και ανεγεί- 
ρονται επιτόπου, νοούνται η χάραξη γραμμών, τα συστη- 
μικά στοιχεία, τα τεχνικά έργα της διαδρομής και οι 
σταθμοί, τα οποία είναι αναγκαία για την κατασκευή και τη 
λειτουργία της εγκατάστασης, συμπεριλαμβανομένων 
των θεμελίων. 

- «Κατασκευαστικό στοιχείο ασφαλείας»: κάθε στοιχει¬ 
ώδες συστατικό στοιχείο, ομάδα συστατικών στοιχείων, 
υποσύνολο ή πλήρες σύνολο υλικού και κάθε σύστημα, το 
οποίο ενσωματώνεται στην εγκατάσταση με σκοπό να 
εξασφαλίσει την επιτέλεση λειτουργίας σχετικής με την 
ασφάλεια και επισημαίνεται από την ανάλυση ασφαλείας 
και του οποίου τυχόν δυσλειτουργία θέτει σε κίνδυνο την 
ασφάλεια προσώπων, είτε πρόκειται για χρήστες, είτε για 
προσωπικό είτε για τρίτους. 

- «Κύριος του έργου»: κάθε φυσικό ή νομικό πρόσωπο 
για λογαριασμό του οποίου πραγματοποιείται η εγκατά¬ 
σταση. 

- «Εκμεταλλευσιμότητα»: το σύνολο των διατάξεων και 
μέτρων τεχνικού χαρακτήρα που έχουν επιπτώσεις επί 
του σχεδιασμού και της κατασκευής και τα οποία είναι 
απαραίτητα για την ασφαλή λειτουργία. 

- «Συντηρησιμότητα»: το σύνολο των διατάξεων και μέ¬ 
τρων τεχνικού χαρακτήρα που έχουν επιπτώσεις επί του 
σχεδιασμού και της κατασκευής και τα οποία είναι απα¬ 
ραίτητα για τη συντήρηση που εξασφαλίζει την ασφαλή 
λειτουργία. 

7. Από το πεδίο εφαρμογής του παρόντος διατάγματος 
εξαιρούνται: 

- οι ανελκυστήρες, κατά την έννοια της οδηγίας 95/ 
16/ΕΚ(10) του Συμβουλίου, η οποία ενσωματώθηκε στην 
εθνική νομοθεσία με την ΚΥΑ Φ92/οικ 32803/1308/1997 
(Β' 815). 

- οι σχοινοτροχιόδρομοι παραδοσιακής κατασκευής, 

- οι εγκαταστάσεις που χρησιμοποιούνται για γεωργι¬ 
κούς σκοπούς, 

- οι εγκατεστημένοι ή κινητοί ειδικοί εξοπλισμοί πανη- 
γυριών και λούνα παρκ, καθώς και εγκαταστάσεις σε πάρ¬ 
κα ψυχαγωγίας, οι οποίες υπηρετούν την ψυχαγωγία, και 
δεν χρησιμοποιούνται για τη μεταφορά προσώπων, 


- οι εγκαταστάσεις ορυχείων, καθώς και οι εγκαταστά¬ 
σεις που κατασκευάζονται και χρησιμοποιούνται για βιο¬ 
μηχανικούς σκοπούς, 

- τα πορθμεία που λειτουργούν με συρματόσχοινα, 

- οι οδοντωτοί τροχιόδρομοι, 

- οι εγκαταστάσεις μεταφοράς που παίρνουν κίνηση 
από αλυσίδες. 

Άρθρο 2 

1. Οι διατάξεις του παρόντος εφαρμόζονται με την επι¬ 
φύλαξη των άλλων κοινοτικών οδηγιών, όπως αυτές 
έχουν ενσωματωθεί στο Ελληνικό Δίκαιο. Η τήρηση των 
βασικών απαιτήσεων του παρόντος ενδέχεται να απαιτεί 
την προσφυγή σε ιδιαίτερες ευρωπαϊκές προδιαγραφές 
που έχουν καταρτιστεί για το σκοπό αυτό. 

2. Ως «ευρωπαϊκή προδιαγραφή», νοείται η κοινή τεχνι¬ 
κή προδιαγραφή, η ευρωπαϊκή τεχνική έγκριση ή το εθνι¬ 
κό πρότυπο το οποίο μεταγράφει ευρωπαϊκό πρότυπο. 

3. Τα στοιχεία αναφοράς των ευρωπαϊκών προδιαγρα¬ 
φών οι οποίες αποτελούν είτε κοινές τεχνικές προδιαγρα¬ 
φές, είτε ευρωπαϊκές τεχνικές εγκρίσεις, κατά την έννοια 
της οδηγίας 93/38/ΕΟΚτου Συμβουλίου, η οποία ενσω¬ 
ματώθηκε στην εθνική νομοθεσία με το Π.Δ. 57/2000 
(Α45) ή ακόμα είναι εθνικά πρότυπα τα οποία μεταγρά¬ 
φουν εναρμονισμένα ευρωπαϊκά πρότυπα, δημοσιεύο¬ 
νται στην Επίσημη Εφημερίδα των Ευρωπαϊκών Κοινοτή¬ 
των. 

4. Η αρμόδια υπηρεσία δημοσιεύει τα στοιχεία αναφο¬ 
ράς των εθνικών προτύπων τα οποία μεταγράφουν τα ευ¬ 
ρωπαϊκά εναρμονισμένα πρότυπα. 

5. Εφόσον δεν υπάρχουν ευρωπαϊκά εναρμονισμένα 
πρότυπα, η αρμόδια υπηρεσία λαμβάνει τα αναγκαία μέ¬ 
τρα ώστε οι ενδιαφερόμενοι να λαμβάνουν γνώση των 
υφισταμένων εθνικών προτύπων και των τεχνικών προ¬ 
διαγραφών που θεωρούνται σημαντικές ή χρήσιμες για 
την ορθή μεταγραφή των βασικών απαιτήσεων, οι οποίες 
αναφέρονται στο άρθρο 3 παράγραφος 1. 

6. Οι συμπληρωματικές τεχνικές προδιαγραφές που εί¬ 
ναι αναγκαίες για τη συμπλήρωση των ευρωπαϊκών προ¬ 
διαγραφών ή των άλλων προτύπων, δεν πρέπει να παρα¬ 
κωλύουν την τήρηση των βασικών απαιτήσεων οι οποίες 
αναφέρονται στο άρθρο 3 παράγραφος 1. 

7. Όταν ένα κράτος μέλος ή η Επιτροπή κρίνει ότι οι ευ¬ 
ρωπαϊκές προδιαγραφές που αναφέρονται στην παρά¬ 
γραφο 2 δεν πληρούν τις βασικές απαιτήσεις που αναφέ- 
ρειτο άρθρο 3 παράγραφος 1, η Επιτροπή ή το κράτος μέ¬ 
λος προσφεύγει στην επιτροπή που αναφέρεται στο 
άρθρο 17, αναφέρονταςτους λόγους. Η εν λόγω επιτρο¬ 
πή γνωμοδοτεί επειγόντως. 

Άρθρο 3 

1. Οι εγκαταστάσεις και οι δομικές κατασκευές τους, τα 
υποσυστήματα, καθώς και τα κατασκευαστικά στοιχεία 
ασφαλείας μιας εγκατάστασης, πρέπει να πληρούν τις 
εφαρμοστέες βασικές απαιτήσεις που εκτίθενται στο Πα¬ 
ράρτημα II. 

2. Όταν ένα εθνικό πρότυπο, που μεταγράφει ευρωπαϊ¬ 
κό εναρμονισμένο πρότυπο, τα στοιχεία αναφοράς του 
οποίου έχουν δημοσιευθεί στην Επίσημη Εφημερίδα των 
Ευρωπαϊκών Κοινοτήτων, ανταποκρίνεται στις βασικές 
απαιτήσεις του Παραρτήματος II, τεκμαίρεται ότι οι εγκα¬ 
ταστάσεις και οι δομικές κατασκευές τους, τα υποσυστή¬ 
ματα, καθώς και τα κατασκευαστικά στοιχεία ασφαλείας 

μιας εγκατάστασης, που έχουν κατασκευαστεί σύμφωνα 
με αυτό το πρότυπο, πληρούν τις σχετικές βασικές απαι¬ 
τήσεις. 

Άρθρο 4 

1. Κάθε σχέδιο εγκατάστασης πρέπει να υποβάλλεται, 
αιτήσει του κυρίου του έργου ή του εντολοδόχου του, σε 
ανάλυση ασφαλείας πραγματοποιούμενη σύμφωνα με το 
Παράρτημα III, κατά την οποία λαμβάνονται υπόψη όλες 
οι πτυχές της ασφαλείας του συστήματος και του περι¬ 
βάλλοντος του στα πλαίσια του σχεδιασμού, της κατα¬ 
σκευής και της θέσης σε λειτουργία και η οποία επιτρέπει 
να επισημανθούν, βάσει της κεκτημένης πείρας, οι κίνδυ¬ 
νοι που ενδέχεται να παρουσιασθούν κατά τη λειτουργία. 

2. Η ανάλυση ασφαλείας οδηγεί στη σύνταξη έκθεσης 
ασφαλείας, η οποία αναφέρει τα μέτρα που προτείνονται 
για την αντιμετώπιση των κινδύνων και περιλαμβάνει κα¬ 
τάλογο των κατασκευαστικών στοιχείων ασφαλείας και 
των υποσυστημάτων που πρέπει να ανταποκρίνονται στις 
διατάξεις των Κεφαλαίων II ή III. 

ΚΕΦΑΛΑΙΟ II 

ΚΑΤΑΣΚΕΥΑΣΤΙΚΑ ΣΤΟΙΧΕΙΑ ΑΣΦΑΛΕΙΑΣ 

Άρθρο 5 

1. Τα κατασκευαστικά στοιχεία ασφαλείας: 

- διατίθενται στην αγορά μόνον εάν επιτρέπουν την κα¬ 
τασκευή εγκαταστάσεων οι οποίες πληρούν τις βασικές 
απαιτήσεις που αναφέρει το άρθρο 3 παράγραφος 1, 

- τίθενται σε λειτουργία μόνον εάν επιτρέπουν την κα¬ 
τασκευή εγκαταστάσεων, οι οποίες δεν θέτουν ενδεχομέ¬ 
νως σε κίνδυνο την ασφάλεια και την υγεία των προσώ¬ 
πων και κατά περίπτωση, την ασφάλεια των αγαθών, υπό 
προϋποθέσεις ορθής εγκατάστασης και συντήρησης και 
εφόσον χρησιμοποιούνται σύμφωνα με τον προορισμό 
τους. 

2. Οι διατάξεις του παρόντος δεν επηρεάζουν την ευχέ¬ 
ρεια των αρμοδίων αρχών να καθορίζουν, τηρουμένης 
της συνθήκης, τις απαιτήσεις που θεωρούν αναγκαίες 
ώστε να εξασφαλίζεται η προστασία των προσώπων και 
ιδίως των εργαζομένων, κατά τη χρήση των εν λόγω εγκα¬ 
ταστάσεων, εφόσον αυτό δεν συνεπάγεται μετατροπές 
των εγκαταστάσεων αυτών σε σχέση με το παρόν Π.Δ. 

Άρθρο 6 

Κατασκευαστικά στοιχεία ασφαλείας προς χρησιμοποί¬ 
ηση σε εγκαταστάσεις, τα οποία πληρούν τις διατάξεις 
του παρόντος, διατίθενται ελεύθερα στην αγορά. 

Άρθρο 7 

1. Θεωρούνται ως σύμφωνα προς το σύνολο των διατά¬ 
ξεων του παρόντος τα κατασκευαστικά στοιχεία ασφα¬ 
λείας που αναφέρονται στο άρθρο 4 παράγραφος 2 καιτα 
οποία φέρουν τη σήμανση πιστότητας «ΘΕ» της οποίας το 
υπόδειγμα περιέχεται στο Παράρτημα IX και συνοδεύο¬ 
νται από την προβλεπόμενη στο Παράρτημα IV δήλωση 
πιστότητας «ΕΚ». 

2. Πριν από τη διάθεση στην αγορά ενός κατασκευαστι¬ 
κού στοιχείου ασφαλείας, ο κατασκευαστής ή ο εγκατε¬ 
στημένος στην Κοινότητα εντολοδόχος του: 

α) υποβάλει το κατασκευαστικό στοιχείο ασφαλείας σε 
διαδικασία αξιολόγησης της πιστότητας σύμφωνα με το 
Παράρτημα V, και 


β) επιθέτει τη σήμανση πιστότητας «ΟΕ» στο κατα¬ 
σκευαστικό στοιχείο ασφαλείας και με βάση τις ενότητες 
που καθορίζονται στην απόφαση 93/465/ΕΟΚ (1_ 220 της 
30.8.1993), συντάσσει δήλωση πιστότητας «ΕΚ» σύμφω¬ 
να με το Παράρτημα IV. 

3. Η διαδικασία αξιολόγησης της πιστότητας ενός κα¬ 
τασκευαστικού στοιχείου ασφαλείας διεξάγεται, κατόπιν 
αιτήσεωςτου κατασκευαστή ή του εγκατεστημένου στην 
Κοινότητα εντολοδόχου του, από τον κοινοποιημένο ορ¬ 
γανισμό του άρθρου 16, τον οποίο έχει επιλέξει για το 
σκοπό αυτό. 

4. Όταν τα κατασκευαστικά στοιχεία ασφαλείας εμπί¬ 
πτουν στο πεδίο άλλων διατάξεων που αφορούν άλλες 
πτυχές και προβλέπουν την επίθεση της σήμανσης πιστό¬ 
τητας «ΘΕ», τεκμαίρεται ότι τα κατασκευαστικά στοιχεία 
ασφαλείας είναι επίσης σύμφωνα προς τις διατάξεις αυ¬ 
τές. 

5. Όταν ο κατασκευαστής, ή ο εγκατεστημένος στην 
Κοινότητα εντολοδόχος του, δεντηρούντις υποχρεώσεις 
των παραγράφων 1 έως 4, οι υποχρεώσεις αυτές βαρύ¬ 
νουν κάθε πρόσωπο το οποίο διαθέτειτο κατασκευαστικό 
στοιχείο ασφαλείας στην αγορά της Κοινότητας. Οι ίδιες 
υποχρεώσεις ισχύουν και για εκείνον ο οποίος κατασκευ¬ 
άζει τα κατασκευαστικά στοιχεία ασφαλείας για δική του 
χρήση. 

ΚΕΦΑΛΑΙΟ III 
ΥΠΟΣΥΣΤΗΜΑΤΑ 

Άρθρο 8 

Τα αναφερόμενα στο Παράρτημα I υποσυστήματα, δια¬ 
τίθενται στην αγορά μόνον εάν επιτρέπουν την κατα¬ 
σκευή εγκαταστάσεων, οι οποίες πληρούν τις βασικές 
απαιτήσεις που αναφέρει το άρθρο 3 παράγραφος 1. 

Άρθρο 9 

Υποσυστήματα προς χρησιμοποίηση σε εγκαταστά¬ 
σεις, τα οποία πληρούν τις διατάξεις του παρόντος, διατί¬ 
θενται ελεύθερα στην αγορά. 

Άρθρο 10 

1. Θεωρούνται ως σύμφωνα προς τις βασικές απαιτή¬ 
σεις που αναφέρονται στο άρθρο 3 παράγραφος 1, τα 
αναφερόμενα στο Παράρτημα I υποσυστήματα, τα συνο- 
δευόμενα από τη δήλωση πιστότητας «ΕΚ», η οποία προ- 
βλέπεται στο παράρτημα VI και από τον τεχνικό φάκελο ο 
οποίος προβλέπεται στην παράγραφο 3 του παρόντος 
άρθρου. 

2. Η διαδικασίαεξέτασης«ΕΚ»τωνυποσυστημάτωνδιε- 
ξάγεται, κατόπιν αιτήσεωςτου κατασκευαστή ή του εγκα¬ 
τεστημένου στην Κοινότητα εντολοδόχου του, ή ελλείψει 
αυτών, του φυσικού ή νομικού προσώπου που θέτει σε κυ¬ 
κλοφορία το υποσύστημα, από τον κοινοποιημένο οργα¬ 
νισμό του άρθρου 16 τον οποίο επιλέγει ο κατασκευαστής 
ή ο εντολοδόχος του ή το ανωτέρω πρόσωπο προς το 
σκοπό αυτό. Η δήλωση πιστότητας «ΕΚ» εκδίδεται από 
τον κατασκευαστή ή τον εντολοδόχο του ή το ανωτέρω 
πρόσωπο, βάσει της εξέτασης «ΕΚ» που αναφέρεται στο 
Παράρτημα VII. 

3. Ο κοινοποιημένος οργανισμός συντάσσει το πιστο¬ 
ποιητικό εξέτασης «ΕΚ», σύμφωνα με το Παράρτημα VII, 
και συγκροτεί τον τεχνικό φάκελο που το συνοδεύει. Ο τε¬ 
χνικός φάκελος πρέπει να περιέχει όλα τα αναγκαία έγ¬ 
γραφα σχετικά με τα χαρακτηριστικά του υποσυστήμα- 

τος και, ενδεχομένως, όλα τα έγγραφα με τη βοήθεια των 
οποίων αποδεικνύεται η συμμόρφωση των κατασκευαστι¬ 
κών στοιχείων ασφαλείας. Πρέπει επίσης να περιέχει όλα 
τα στοιχεία σχετικά με τους όρους και τους περιορισμούς 
χρήσης και τις υποδείξεις σχετικά με τη συντήρηση. 

ΚΕΦΑΛΑΙΟ IV 
ΕΓΚΑΤΑΣΤΑΣΕΙΣ 

Άρθρο 11 

1. Η άδεια εγκατάστασης και λειτουργίας των εγκατα¬ 
στάσεων με συρματόσχοινα για την μεταφορά προσώπων 
εκδίδεται με απόφαση του Υπουργού Ανάπτυξης. Με από¬ 
φαση του Υπουργού Ανάπτυξης καθορίζονται οι προϋπο¬ 
θέσεις, δικαιολογητικά και πάσης φύσεως λεπτομέρειες 
που απαιτούνται γιά την έκδοση της εν λόγω άδειας. 

2. Η αρμόδια υπηρεσία εφαρμογής του παρόντος λαμ¬ 
βάνει όλα τα κατάλληλα μέτρα και καθορίζει τις διαδικα¬ 
σίες ώστε, στην περίπτωση εγκαταστάσεων, τα κατα¬ 
σκευαστικά στοιχεία ασφαλείας και τα υποσυστήματα τα 
οποία αναφέρονται στο Παράρτημα I, να μπορούν να 
εγκαθίστανται και να τίθενται σε λειτουργία μόνον εφό¬ 
σον επιτρέπουν την κατασκευή εγκαταστάσεων οι οποίες 
δεν θέτουν σε κίνδυνο την ασφάλεια και την υγεία των 
προσώπων και, κατά περίπτωση, την ασφάλεια των αγα¬ 
θών, υπό προϋποθέσεις ορθής εγκατάστασης και συντή¬ 
ρησης και εφόσον χρησιμοποιούνται σύμφωνα με τον 
προορισμό τους. 

3. Όταν η αρμόδια υπηρεσία εφαρμογής του παρόντος 
κρίνει ότι ο σχεδιασμός ή η κατασκευή κατασκευαστικών 
στοιχείων ασφαλείας ή υποσυστημάτων που αναφέρο- 
νται στο Παράρτημα I παρουσιάζει καινοτόμα στοιχεία, 
λαμβάνει όλα τα κατάλληλα μέτρα και μπορεί να εξαρτή- 
σει την κατασκευή και/ή τη θέση σε λειτουργία της εγκα¬ 
τάστασης στην οποία εφαρμόζεται ένα τέτοιο καινοτόμο 
κατασκευαστικό στοιχείο ασφαλείας ή υποσύστημα, από 
ειδικές προϋποθέσεις. Ενημερώνει αμέσως την Επιτροπή 
σχετικά και παραθέτει τους λόγους. 

4. Οι εγκαταστάσεις κατασκευάζονται και τίθενται σε 
λειτουργία μόνον εάν έχουν σχεδιαστεί, κατασκευαστεί 
και εκτελεστεί κατά τρόπο ώστε να εξασφαλίζεται η τή¬ 
ρηση των βασικών απαιτήσεων που αναφέρονται στο άρ¬ 
θρο 3 παράγραφος 1. 

5. Δυνάμει των διατάξεων της παραγράφου 1, δεν επι¬ 
τρέπεται να τίθενται περιορισμοί στην ελεύθερη κυκλο¬ 
φορία των κατασκευαστικών στοιχείων ασφαλείας και 
των υποσυστημάτων του Παραρτήματος I, τα οποία συ¬ 
νοδεύονται από τη δήλωση πιστότητας «ΕΚ» την οποία 
προβλέπουν τα άρθρα 7 ή 10. 

6. Η ανάλυση ασφαλείας, οι δηλώσεις πιστότητας «ΕΚ» 
και οι σχετικοί τεχνικοί φάκελοι των κατασκευαστικών 
στοιχείων ασφαλείας και των υποσυστημάτων που ανα- 
φέρονται στο Παράρτημα I, κατατίθενται από τον κύριο 
του έργου ή τον εντολοδόχο του στην αρμόδια για την 
έγκριση της εγκατάστασης αρχή και αντίγραφό της φυ¬ 
λάσσεται στην ίδια την εγκατάσταση. 

7. Η αρμόδια υπηρεσία φροντίζει ώστε να υπάρχουν η 
ανάλυση ασφαλείας, η έκθεση ασφαλείας και οι τεχνικοί 
φάκελοι, οι οποίοι πρέπει να περιέχουν όλα τα έγγραφα 
σχετικά με τα χαρακτηριστικά της εγκατάστασης καθώς 
και, ενδεχομένως, άλατα έγγραφα μετά οποία πιστοποι¬ 
είται η συμμόρφωση των κατασκευαστικών στοιχείων 
ασφαλείας και των υποσυστημάτων που αναφέρονται 


στο Παράρτημα I. Επίσης, πρέπει να υπάρχουν όλα τα 
έγγραφα στα οποία καθορίζονται οι αναγκαίοι όροι και οι 
περιορισμοί της εκμετάλλευσης, καθώς και πλήρη στοι¬ 
χεία σχετικά με τη διατήρηση, την παρακολούθηση, τη 
ρύθμιση και τη συντήρηση. 

Άρθρο 12 

Με την επιφύλαξη άλλων νομοθετικών διατάξεων, δεν 
επιτρέπεται, να τίθενται περιορισμοί στην κατασκευή και 
θέση σε λειτουργία των εγκαταστάσεων, οι οποίες πλη¬ 
ρούν τις διατάξεις του παρόντος. 

Άρθρο 13 

Η αρμόδια υπηρεσία μεριμνά ώστε μια εγκατάσταση να 
μην μπορεί να συνεχίσει να λειτουργεί παρά μόνον εάν 
πληροί τους όρους που προβλέπει η έκθεση ασφαλείας. 

ΚΕΦΑΛΑΙΟ V 
ΜΕΤΡΑ ΔΙΑΣΩΣΗΣ 

Άρθρο 14 

1. Όταν η αρμόδια υπηρεσία διαπιστώνει ότι ένα κατα¬ 
σκευαστικό στοιχείο ασφάλειας με τη σήμανση πιστότη¬ 
τας «ΩΕ» που έχει κυκλοφορήσει στην αγορά και χρησι¬ 
μοποιηθεί σύμφωνα με τον προορισμό του, ή ότι ένα υπο¬ 
σύστημα, που συνοδεύεται από τη δήλωση πιστότητας 
«ΕΚ» που προβλέπεται στο άρθρο 10 παράγραφος 1 και 
χρησιμοποιείται σύμφωνα με τον προορισμό του, ενδέχε¬ 
ται να θέτει σε κίνδυνο την υγεία και την ασφάλεια των 
προσώπων και, κατά περίπτωση, την ασφάλεια των αγα¬ 
θών, λαμβάνει όλα τα κατάλληλα μέτρα για να περιορίσει 
τις δυνατότητες χρήσης αυτού του κατασκευαστικού 
στοιχείου ή του υποσυστήματος ή για να απαγορεύσει τη 
χρησιμοποίησή του. 

Η αρμόδια υπηρεσία ενημερώνει αμέσως την Επιτροπή 
για τα μέτρα που έχουν ληφθεί και αναφέρει τους λόγους 
της απόφασής της, διευκρινίζοντας αν η μη συμμόρφωση 
προκύπτει ιδίως από: 

α) Μη τήρηση των βασικών απαιτήσεων του άρθρου 3 
παράγραφος 1. 

β) Πλημμελή εφαρμογή των ευρωπαϊκών προδιαγρα¬ 
φών του άρθρου 2 παράγραφος 2, εφόσον γίνεται επί¬ 
κληση της εφαρμογής τους. 

γ) Κενό των ευρωπαϊκών προδιαγραφών του άρθρου 2 
παράγραφος 2. 

2. Η Επιτροπή πραγματοποιεί διαβουλεύσεις με τα εν¬ 
διαφερόμενο μέρη, το συντομότερο δυνατόν. Αν η Επι¬ 
τροπή διαπιστώσει μετά τις διαβουλεύσεις αυτές: 

- Ότι τα μέτρα είναι δικαιολογημένα, ενημερώνει αμέ¬ 
σως την αρμόδια υπηρεσία που ανέλαβε την πρωτοβου¬ 
λία, καθώς και τα άλλα κράτη μέλη. Όταν η απόφαση που 
αναφέρεται στην παράγραφο 1, αιτιολογείται από κενό 
τωνευρωπαϊκώνπροδιαγραφών. Η Επιτροπή, ύστερα από 
διαβούλευση με τα ενδιαφερόμενο μέρη, κινεί τη διαδικα¬ 
σία του άρθρου 2 παράγραφος 7, εφόσον το κράτος μέ¬ 
λος που έλαβε την απόφαση, σκοπεύει να τη διατηρήσει, 

- Ότι τα μέτρα τα σχετικά με ένα κατασκευαστικό στοι¬ 
χείο ασφαλείας δεν είναι δικαιολογημένα, ενημερώνει 
αμέσως σχετικά τον κατασκευαστή ή τον εγκατεστημένο 
στην Κοινότητα εντολοδόχο του, καθώς και το κράτος μέ¬ 
λος που έλαβε τα εν λόγω μέτρα, 

- Ότι τα μέτρα τα σχετικά με ένα υποσύστημα δεν δικαι¬ 
ολογούνται, ενημερώνει αμέσως τον κατασκευαστή, τον 
εγκατεστημένο στην Κοινότητα εντολοδόχο του ή, ελλεί- 

ψει αυτών, το φυσικό ή νομικό πρόσωπο, το οποίο διέθε¬ 
σε στην αγορά το υποσύστημα, καθώς και το κράτος μέ¬ 
λος του έλαβε τα εν λόγω μέτρα. 

3. Όταν ένα κατασκευαστικό στοιχείο ασφάλειας με τη 
σήμανση πιστότητας «ΟΕ» αποδεικνύεται ότι δεν πληροί 
τους όρους, η αρμόδια υπηρεσία λαμβάνει, έναντι αυτού 
που έθεσε αυτή τη σήμανση και που συνέταξε τη δήλωση 
πιστότητας «ΕΚ», τα κατάλληλα μέτρα και ενημερώνει 
σχετικά την Επιτροπή και τα άλλα κράτη μέλη. 

4. Όταν ένα υποσύστημα που συνοδεύεται από τη δή¬ 
λωση πιστότητας «ΕΚ» αποδεικνύεται ότι δεν πληροί τους 
όρους, η αρμόδια υπηρεσία λαμβάνει, έναντι αυτού που 
συνέταξε τη δήλωση, τα κατάλληλα μέτρα και ενημερώνει 
σχετικά την Επιτροπή και τα άλλα κράτη μέλη. 

Άρθρο 15 

Όταν η αρμόδια υπηρεσία διαπιστώσει ότι μια εγκατά¬ 
σταση που έχει λάβει άδεια και χρησιμοποιείται σύμφωνα 
με τον προορισμό της, θέτει ενδεχομένως σε κίνδυνο την 
ασφάλεια και την υγεία των προσώπων και κατά περίπτω¬ 
ση , την ασφάλεια των αγαθών, περιορίζει τις δυνατότητες 
εκμετάλλευσης της εγκατάστασης ή απαγορεύει τη λει¬ 
τουργία της. 

ΚΕΦΑΛΑΙΟ VI 

ΑΝΑΓΝΩΡΙΣΜΕΝΟΙ ΟΡΓΑΝΙΣΜΟΙ ΑΞΙΟΛΟΓΗΣΗΣ 
Άρθρο 16 

1. Η αρμόδια υπηρεσία, σύμφωνα με το την απόφαση 
3354/91/2001 του Υφυπουργού Ανάπτυξης (Β' 149), κοι¬ 
νοποιεί στην Επιτροπή και στα άλλα κράτη μέλη τους ορ¬ 
γανισμούς τους επιφορτισμένους με τη διεκπεραίωση 
της διαδικασίας αξιολόγησης της πιστότητας που αναφέ- 
ρεται στα άρθρα 7 και 10 του παρόντος, ορίζοντας για κά¬ 
θε έναν το πεδίο της αρμοδιότητάς του. 

2. Για την αξιολόγηση των αναγνωρισμένων οργανι¬ 
σμών αξιολόγησης εφαρμόζονται τα κριτήρια που προ- 
βλέπονται στο Παράρτημα VIII για την αξιολόγηση των 
κοινοποιητέων οργανισμών. Οι οργανισμοί που πληρούν 
τα κριτήρια αξιολόγησηςτα οποία προβλέπονται στα σχε¬ 
τικά εναρμονισμένα ευρωπαϊκά πρότυπα, τεκμαίρεται ότι 
ανταποκρίνονται στα προαναφερθέντα κριτήρια. 

3. Η παραπάνω υπηρεσία η οποία έχει κοινοποιήσει ορ¬ 
γανισμό, οφείλει να αποσύρει την κοινοποίησή του, εάν 
διαπιστώσει ότι ο οργανισμός αυτός δεν πληροί πλέοντα 
κριτήρια που αναφέρονται στο Παράρτημα VIII. Η αρμό¬ 
δια υπηρεσία ενημερώνει αμέσως την Επιτροπή σχετικά 
καθώς και τα άλλα κράτη μέλη. 

ΚΕΦΑΛΑΙΟ VII 

ΣΗΜΑΝΣΗ ΠΙΣΤΟΤΗΤΑΣ «ΟΕ» 

Άρθρο 17 

1. Η σήμανση πιστότητας «ΟΕ» αποτελείται από τα αρ¬ 
χικά «ΟΕ», σύμφωνα με τη γραφική απεικόνιση το υπό¬ 
δειγμα της οποίας περιέχεται στο Παράρτημα IX. 

2. Η σήμανση πιστότητας «ΟΕ» πρέπει να επιτίθεται κα¬ 
τά τρόπο σαφή και ευδιάκριτο σε κάθε κατασκευαστικό 
στοιχείο ασφαλείας, ή, εφόσον αυτό δεν είναι δυνατόν, σε 
ετικέτα προσαρτημένη στο κατασκευαστικό στοιχείο. 

3. Απαγορεύεται η επίθεση στα κατασκευαστικά στοι¬ 
χεία ασφαλείας σημάνσεων ή εγγραφών ικανών να παρα- 
πλανήσουντουςτρίτους, ως προς τη σημασία καιτη γρα¬ 
φική απεικόνιση της σήμανσης πιστότητας «ΟΕ». Οποια¬ 


δήποτε άλλη σήμανση μπορεί να επιτίθεται εφόσον δεν 
καθιστά λιγότερο ευδιάκριτη και ευανάγνωστη τη σήμαν¬ 
ση πιστότητας «ΟΕ». 

4. Με την επιφύλαξη του άρθρου 14: 

α) κάθε αντικανονική επίθεση της σή μανσης πιστότητας 
«ΟΕ», που διαπιστώνεται από την αρμόδια υπηρεσία, συ¬ 
νεπάγεται την υποχρέωση για τον κατασκευαστή ή τον 
εγκατεστημένο στην Κοινότητα εντολοδόχοτου, να μερι- 
μνήσει για την πιστότητα του κατασκευαστικού στοιχείου 
ασφαλείας προς τις διατάξεις για τη σήμανση πιστότητας 
«ΟΕ» και για τον τερματισμό της παράβασης υπό τους 
όρους που επιβάλλει η αρμόδια υπηρεσία. 

β) Εφόσον εξακολουθεί να υφίσταται η αναντιστοιχία, η 
αρμόδια υπηρεσία περιορίζει ή απαγορεύει τη διάθεση 
στην αγορά του εν λόγω κατασκευαστικού στοιχείου 
ασφαλείας ή εξασφαλίζει την απόσυρσή του απάτην αγο¬ 
ρά με τη διαδικασία του άρθρου 14. 

ΚΕΦΑΛΑΙΟ VIII 
ΤΕΛΙΚΕΣ ΔΙΑΤΑΞΕΙΣ 

Άρθρο 18 

Κάθε απόφαση που λαμβάνεται κατ’ εφαρμογή του πα¬ 
ρόντος και καταλήγει σε περιορισμό της χρήσης κατα¬ 
σκευαστικών στοιχείων ασφαλείας ή υποσυστημάτων σε 
μια εγκατάσταση, καθώς επίσης και της διάθεσής τους 
στην αγορά, πρέπει να είναι αιτιολογημένη. Κοινοποιείται 
στον ενδιαφερόμενο, το συντομότερο δυνατόν, με μνεία 
των μέσων προσφυγής τα οποία προβλέπει η ισχύουσα 
νομοθεσία, καθώς και των προθεσμιών εντός των οποίων 
πρέπει να ασκηθούν οι προσφυγές αυτές. 

Άρθρο 19 

Οι εγκαταστάσεις που έχουν αποτελέσει ήδη αντικείμε¬ 
νο εγκρίσεως, χωρίς όμως να έχει αρχίσει η κατασκευή 
τους πριν από την ημερομηνία ενάρξεως ισχύος του πα¬ 
ρόντος, πρέπει να ανταποκρίνονται στις απαιτήσεις του 
παρόντος. 

Άρθρο 20 

Γ ια μια περίοδο τεσσάρων ετών από την έναρξη ισχύος 
του παρόντος, επιτρέπεται: 

- η κατασκευή και η θέση σε λειτουργία των εγκαταστά¬ 
σεων, 

- η διάθεση στην αγορά των υποσυστημάτων και των κα¬ 
τασκευαστικών στοιχείων ασφαλείας, που συμφωνούν με 
τις ρυθμίσεις που ισχύουν κατά την ημερομηνία ενάρξε¬ 
ως ισχύος του παρόντος. 

Άρθρο 21 

Υποχρεώσεις ελεγχομένων 

Οι ελεγχόμενοι, σύμφωνα με το παρόν διάταγμα, υπεύ¬ 
θυνοι οφείλουν να παραδίδουν χωρίς αντάλλαγμα, μετά 
από σχετική έγγραφη απόδειξη παραλαβής του εντεταλ¬ 
μένου γιά τον έλεγχο οργάνου, ένα ή περισσότερα δείγ¬ 
ματα του προϊόντος που πρόκειται να ελεγχθεί. Οφείλουν 
επίσης να επιτρέπουν στα εντεταλμένα όργανα την είσο¬ 
δο στους χώρους πώλησης, αποθήκευσης ή λειτουργίας 
και να θέτουν στη διάθεσή τους οποιοδήποτε στοιχείο 
τους ζητηθεί, που έχει σχέση με την κατασκευή, προέ¬ 
λευση ή λειτουργία των ελεγχομένων αντικειμένων. 

Τα προϊόντα που ελέγχονται, επιστρέφονται εντός εύ¬ 
λογου χρονικού διαστήματος στον ιδιοκτήτη τους, μαζί με 
σχετική έκθεση του διενεργήσαντος τον έλεγχο. 

Εφόσον γιά τον έλεγχο προβλέπεται η διενέργεια κατα¬ 
στρεπτικών δοκιμών, τα ανωτέρω προϊόντα δεν επιστρέ- 
φονται και καταβάλλεται αποζημίωση στον ιδιοκτήτη 
τους ίση μέχρι την αξία κτήσεως των δειγμάτων. 

Άρθρο 22 

Κυρώσεις 

Σε οποιονδήποτε διαθέτει, κατασκευάζει ή χρησιμοποι¬ 
εί εγκαταστάσεις ή μέρη αυτών που εμπίπτουν στο πεδίο 
εφαρμογής του παρόντος και δεν πληρούνται οι σχετικές 
προϋποθέσεις, επιβάλλεται από την αρμόδια υπηρεσία 
πρόστιμο από 1.000 Ευρώ μέχρι 50.000 Ευρώ. 

Σε περίπτωση υποτροπής το επιβληθέν πρόστιμο δι¬ 
πλασιάζεται. 

Τα πρόστιμα επιβάλλονται με δεόντως αιτιολογημένη 
απόφαση του Υπουργού Ανάπτυξης, ύστερα από εισήγη¬ 
ση της αρμόδιας υπηρεσίας εφαρμογής του παρόντος. 

Όταν διαπιστώνεται ότι οι ελεγχόμενες εγκαταστάσεις 
ή μέρη αυτών, μπορεί να δημιουργήσουν κινδύνους γιά 
την ασφάλεια των χρηστών, με την ίδια απόφαση μπορεί 
να επιβάλλονται διορθωτικές ενέργειες, να αποσύρονται 
ή να περιορίζεται η διάθεση στην αγορά ή λειτουργία των 
ως άνω ελαττωματικών εγκαταστάσεων ή μερών. 

Οι ανωτέρω αποφάσεις που συνεπάγονται περιορι¬ 
σμούς, όσον αφορά τη διάθεση στην αγορά ή/και τη θέση 
σε λειτουργία εγκατάστασης ή προϊόντος αιτιολογού¬ 
νται. Οι εν λόγω αποφάσεις κοινοποιούνται επί αποδείξει 
στον ενδιαφερόμενο το συντομότερο δυνατό, ο οποίος 
συγχρόνως ενημερώνεται σχετικά με τα ένδικα μέσα τα 
οποία μπορεί να ασκήσει και με τις προθεσμίες εντός των 
οποίων τα ένδικα αυτά μέσα μπορεί να ασκηθούν. 

Κατά της απόφασης επιβολής προστίμου ή περιορι¬ 
σμών είναι δυνατή εντός τριάντα (30) ημερών από την κοι¬ 
νοποίησή της στον οφειλέτη, η άσκηση προσφυγής ενώ- 
πιοντου Υπουργού Ανάπτυξης, ο οποίος ελέγχει την προ¬ 
σβαλλόμενη απόφαση και εκδίδει την απόφασή του εντός 
εξήντα (60) ημερών απάτης υποβολήςτηςπροσφυγήςσε 
αυτόν. 

Τα ανωτέρω πρόστιμα βεβαιώνονται και εισπράττονται 
σύμφωνα με τις ισχύουσες διατάξεις περί δημοσίων εσό¬ 
δων, βάσει χρηματικών καταλόγων που συντάσσονται και 
αποστέλλονται από την αρμόδια υπηρεσία στο Δημόσιο 
Ταμείο στο οποίο υπάγεται ο οφειλέτης και αποτελούν 
έσοδα του κρατικού προϋπολογισμού. 

Οι χρηματικοί κατάλογοι δεν αποστέλλονται στο Δημό¬ 
σιο Ταμείο γιά βεβαίωση πριν παρέλθει η αναφερόμενη 
παραπάνω προθεσμία και η εμπρόθεσμη προσφυγή ανα¬ 
στέλλει τη βεβαίωση μέχρι την έκδοση της απόφασης του 
Υπουργού επί της προσφυγής. 

Άρθρο 23 

Προσαρτώνται και αποτελούν αναπόσπαστο τμήμα του 
παρόντος τα κατωτέρω παραρτήματα: 

ΠΑΡΑΡΤΗΜΑ I 

ΥΠΟΣΥΣΤΗΜΑΤΑ ΜΙΑΣ ΕΓΚΑΤΑΣΤΑΣΗΣ 

Γιατουςσκοπούςτου παρόντος διατάγματος, μια εγκα¬ 
τάσταση υποδιαιρείται στις δομικές κατασκευές και στα 
υποσυστήματα που απαριθμούνται κατωτέρω, όπου πρέ¬ 
πει να λαμβάνονται εκάστοτε υπόψη η εκμεταλλευσιμό- 
τητα και η συντηρησιμότητα: 

1. Συρματόσχοινα και συνδέσεις συρματόσχοινων. 

2. Μετάδοση κίνησης και πέδηση. 


3. Μηχανικά συστήματα. 

3.1. Όργανα τάνυσης των συρματόσχοινων. 

3.2. Μηχανισμοί των σταθμών. 

3.3. Μηχανικά συστήματα γραμμής. 

4. Οχήματα. 

4.1. Θάλαμοι, καθίσματα ή μηχανισμοί αφελκύσεως. 

4.2. Φορεία. 

4.3. Τροχαλίες. 

4.4. Συνδέσεις με το συρματόσχοινο. 

5. Ηλεκτροτεχνικές εγκαταστάσεις. 

5.1. Συστήματα χειρισμού, ελέγχου και ασφαλείας. 

5.2. Εγκαταστάσεις επικοινωνίας και πληροφοριών. 

5.3. Διατάξεις αλεξικέραυνου. 

6. Ορεινές εγκαταστάσεις. 

6.1. Σταθερές ορεινές εγκαταστάσεις. 

6.2. Κινητές ορεινές εγκαταστάσεις. 

ΠΑΡΑΡΤΗΜΑ II 
ΒΑΣΙΚΕΣ ΑΠΑΙΤΗΣΕΙΣ 

1. Αντικείμενο 

Το παρόν Παράρτημα ορίζει τις βασικές απαιτήσεις που 
ισχύουν για το σχεδίασμά, την κατασκευή και τη θέση σε 
λειτουργία, καθώς και την εκμεταλλευσιμότητα και συ¬ 
ντηρησιμότητα των εγκαταστάσεων, οι οποίες αναφέρο- 
νταιστο άρθρο 1 παράγραφος 5του παρόντος διατάγμα¬ 
τος. 

2. Γ ενικές απαιτήσεις 

2.1. Ασφάλεια προσώπων. 

Η ασφάλεια των επιβατών, των εργαζομένων και των 
τρίτων είναι θεμελιώδης απαίτηση για το σχεδίασμά, την 
κατασκευή και τη λειτουργία των εγκαταστάσεων. 

2.2. Αρχές ασφαλείας. 

Όσον αφορά το σχεδίασμά, την κατασκευή, την εκμε¬ 
τάλλευση και τη συντήρηση όλων των εγκαταστάσεων, 
πρέπει να εφαρμόζονται οι ακόλουθες αρχές κατά την 
ακόλουθη τάξη: 

- εξάλειψη ή, ελλείψει, μείωση των κινδύνων, μέσω δια¬ 
τάξεων σχεδιασμού και κατασκευής, 

- καθορισμός και λήψη των αναγκαίων μέτρων προστα¬ 
σίας έναντι των κινδύνων που δεν δύνανται να εξαλει- 
φθούν μέσω των διατάξεων σχεδιασμού και κατασκευής, 

-καθορισμός και αναγγελία των προφυλάξεων που πρέ¬ 
πει να λαμβάνονται για την αποφυγή των κινδύνων που 
δεν κατέστη δυνατόν να εξαλειφθούν πλήρως, μέσω των 
διατάξεων και μέτρων που αναφέρονται στην πρώτη και 
τη δεύτερη περίπτωση. 

2.3. Συνυπολογισμός των εξωτερικών περιορισμών. 

Όλες οι εγκαταστάσεις με συρματόσχοινα πρέπει να 

σχεδιάζονται και να κατασκευάζονται κατά τρόπον ώστε 
η εκμετάλλευσή τους να μπορεί να γίνεται με ασφάλεια, 
λαμβάνοντας υπόψη τον τύπο της εγκατάστασης, τα χα¬ 
ρακτηριστικά του εδάφους του περιβάλλοντος, τις ατμο¬ 
σφαιρικές και μετεωρολογικές συνθήκες και τα ενδεχό¬ 
μενα επίγεια και εναέρια τεχνικά έργα και εμπόδια που ευ- 
ρίσκονται πλησίον. 

2.4. Διαστασιολόγηση. 

Η εγκατάσταση, τα υποσυστήματα και όλα τα κατα¬ 
σκευαστικά στοιχεία της που αφορούν την ασφάλεια πρέ¬ 
πει να διαστασιολογούνται, να σχεδιάζονται και να υλο¬ 
ποιούνται ούτως ώστε να αντέχουν με επαρκή ασφάλεια 
στις καταπονήσεις που αντιστοιχούν σε όλες τις προβλέ¬ 
ψιμες συνθήκες εκμετάλλευσης, ακόμη και εκτός εκμε¬ 
τάλλευσης, λαμβανομένων υπόψη, κυρίως, των εξωτερι- 

κών ενεργειών, των δυναμικών αποτελεσμάτων και των 
φαινομένων κόπωσης, σύμφωνα με τους κανόνες της τε¬ 
χνικής, ιδίως όσον αφορά την επιλογή των υλικών. 

2.5. Συναρμολόγηση. 

2.5.1. Η εγκατάσταση, τα υποσυστήματα και άλατα κα¬ 
τασκευαστικά στοιχεία ασφαλείας, πρέπει να σχεδιάζο¬ 
νται και να κατασκευάζονται κατά τρόπον ώστε να εξα¬ 
σφαλίζεται η συναρμολόγησή τους και η εγκατάστασή 
τους με ασφάλεια. 

2.5.2. Τα κατασκευαστικά στοιχεία ασφαλείας πρέπει 
να σχεδιάζονται ούτως ώστε να είναι αδύνατο να γίνει λά¬ 
θος κατά τη συναρμολόγηση, είτε λόγω της κατασκευής 
τους, είτε μέσω καταλλήλων επισημάνσεων επ’ αυτών 
των κατασκευαστικών στοιχείων ασφαλείας. 

2.6. Ακεραιότητα της εγκατάστασης. 

2.6.1. Τα κατασκευαστικά στοιχεία ασφαλείας πρέπει 
να έχουν σχεδιασθεί, κατασκευασθεί και να μπορούν να 
χρησιμοποιούνται κατά τρόπον ώστε να διασφαλίζεται, 
σε κάθε περίπτωση, η λειτουργική ακεραιότητά τους 
και/ή η ασφάλεια της εγκατάστασης, όπως ορίζεται στην 
ανάλυση ασφαλείας που αναφέρεται στο Παράρτημα III, 
ώστε να υπάρχουν μηδαμινές πιθανότητες αστοχίας και 
με επαρκές περιθώριο ασφαλείας. 

2.6.2. Ο σχεδιασμός και η κατασκευή της εγκατάστα¬ 
σης πρέπει να γίνονται κατά τρόπο ώστε κατά την εκμε¬ 
τάλλευσή της, κάθε αστοχία ενός κατασκευαστικού στοι¬ 
χείου, η οποία ενδέχεται να επηρεάσει την ασφάλεια, 
έστω και έμμεσα, να προκαλεί την έγκαιρη εφαρμογή κα¬ 
ταλλήλου μέτρου. 

2.6.3. Οι διασφαλίσεις που αναφέρουν τα σημεία 2.6.1 
και 2.6.2, πρέπει να εφαρμόζονται καθ’ όλο το χρονικό 
διάστημα μεταξύ δύο προγραμματισμένων επαληθεύ¬ 
σεων του συγκεκριμένου κατασκευαστικού στοιχείου. Τα 
χρονικά διαστήματα μεταξύ των επαληθεύσεων των κα¬ 
τασκευαστικών στοιχείων ασφαλείας πρέπει να καθορί¬ 
ζονται σαφώς στο φυλλάδιο οδηγιών. 

2.6.4. Τα κατασκευαστικά στοιχεία ασφαλείας που εν¬ 
σωματώνονται προς αντικατάσταση άλλων στην εγκατά¬ 
σταση, πρέπει να πληρούν τόσο τις βασικές απαιτήσεις 
της παρούσας οδηγίας, όσο και τους όρους καλής αλλη¬ 
λεπίδρασης με τα άλλα κατασκευαστικά στοιχεία της 
εγκατάστασης. 

2.6.5. Πρέπει να λαμβάνονται μέτρα ώστε να μηντίθεται 
σε κίνδυνο η ασφάλεια των μεταφερομένων προσώπων 
και του προσωπικού, λόγω των συνεπειών πυρκαγιάς 
στην εγκατάσταση. 

2.6.6. Πρέπει να λαμβάνονται ιδιαίτερα μέτρα για την 
προστασία των εγκαταστάσεων και των προσώπων από 
συνέπειες κεραυνών. 

2.7. Συστήματα ασφαλείας. 

2.7.1. Κάθε ελάττωμα που εμφανίζεται στην εγκατάστα¬ 
ση και που ενδέχεται να συνεπάγεται αστοχία εις βάρος 
της ασφάλειας πρέπει, εφόσον είναι δυνατό, να ανιχνεύε- 
ται, να επισημαίνεται και να υφίσταται επεξεργασία από 
διάταξη ασφαλείας. Το αυτό ισχύει για κάθε εξωτερικό 
γεγονός, προβλέψιμο υπό κανονικές συνθήκες, το οποίο 
ενδέχεται να θέσει σε κίνδυνο την ασφάλεια. 

2.7.2. Η εγκατάσταση πρέπει να μπορεί να σταματήσει 
με χειροκίνητο σύστημα ανά πάσα στιγμή. 

2.7.3. Μετά από στάση που έχει επιφέρει ένα σύστημα 
ασφαλείας, η εγκατάσταση δεν πρέπει να είναι δυνατόν 
να τεθεί πάλι σε λειτουργία χωρίς να έχουν ληφθεί τα εν- 
δεδειγμένα για την κατάσταση μέτρα. 


2.8. Συντηρησιμότητα. 

Οι εγκαταστάσεις πρέπει να είναι σχεδιασμένες και κα¬ 
τασκευασμένες κατά τρόπο που να επιτρέπει να εκτελού- 
νται με ασφάλεια οι εργασίες συντήρησης και επισκευών, 
είτε είναι τακτικές, είτε έκτακτες. 

2.9. Οχλήσεις. 

Η εγκατάσταση πρέπει να έχει σχεδιασθεί και κατα¬ 
σκευασθεί ούτως ώστε οι εσωτερικές και εξωτερικές 
οχλήσεις που οφείλονται σε εκπομπές αερίων ρύπων, θό¬ 
ρυβο ή δονήσεις, να ευρίσκονται εντός των προβλεπομέ- 
νων ορίων. 

3. Απαιτήσεις σχετικά με τις δομικές κατασκευές. 

3.1. Χάραξη, ταχύτητα, απόσταση των οχημάτων. 

3.1.1. Η εγκατάσταση πρέπει να έχει σχεδιασθεί ώστε 
να λειτουργεί με ασφάλεια, λαμβανομένων υπόψη των χα¬ 
ρακτηριστικών του εδάφους και του περιβάλλοντος, των 
ατμοσφαιρικών και μετεωρολογικών συνθηκών και των 
ενδεχομένων επίγειων και εναέριων τεχνικών έργων και 
εμποδίων που ευρίσκονται πλησίον, κατά τρόπο ώστε να 
μηντα παρεμποδίζει ή να τα θέτει σε κίνδυνο, υπό όλες τις 
συνθήκες εκμετάλλευσης, συντήρησης ή εκκένωσης των 
προσώπων. 

3.1.2. Πρέπει να προβλέπεται, πλαγίως και κατακορύ- 
φως, επαρκής απόσταση μεταξύ των οχημάτων, συστη¬ 
μάτων ρυμούλκησης, διαδρόμων κύλησης, συρματόσχοι¬ 
νων κ.λπ. και των ενδεχομένων γειτνιαζόντων επίγειων ή 
εναέριων τεχνικών έργων και εμποδίων, λαμβανομένων 
υπόψη των κατακόρυφων διαμήκων και πλάγιων μετακι- 
νήσεωντων συρματόσχοινων και των οχημάτωνή των συ¬ 
στημάτων ρυμούλκησης, υπό τις πλέον δυσμενείς συνθή¬ 
κες εκμετάλλευσης, που δύνανται να προβλεφθούν. 

3.1.3. Κατά τον υπολογισμό του μεγίστου ύψους των 
οχημάτων από το έδαφος, πρέπει να λαμβάνονται υπόψη 
το είδος της εγκατάστασης, ο τύπος των οχημάτων και οι 
τρόποι διάσωσης. Πρέπει επίσης να λαμβάνονται υπόψη, 
στην περίπτωση των ανοικτών οχημάτων, οι κίνδυνοι πτώ¬ 
σης καθώς και οι ψυχολογικοί παράγοντες σε σχέση με το 
ύψος της διέλευσης από το έδαφος. 

3.1.4. Η μέγιστη ταχύτητα των οχημάτων ή των συστη¬ 
μάτων ρυμούλκησης, η ελάχιστη απόσταση μεταξύ τους, 
καθώς και οι επιδόσεις τους ως προς την επιτάχυνση και 
την πέδηση, πρέπει να έχουν επιλεγεί κατά τρόπο ώστε να 
εξασφαλίζεται η ασφάλεια των προσώπων και της λει¬ 
τουργίας της εγκατάστασης. 

3.2. Σταθμοί και τεχνικά έργα της γραμμής. 

3.2.1.0ι σταθμοί και τα τεχνικά έργα της γραμμής πρέ¬ 
πει να έχουν σχεδιασθεί, κατασκευασθεί και να είναι εξο¬ 
πλισμένα, ούτως ώστε να είναι ευσταθή. Πρέπει να επι¬ 
τρέπουν ασφαλή οδήγηση των συρματόσχοινων, των 
οχημάτων και του εξοπλισμού ρυμούλκησης και να μπο¬ 
ρούν να συντηρούνται με πλήρη ασφάλεια, ανεξαρτήτως 
των συνθήκων εκμετάλλευσης, που θα ήταν δυνατόν να 
προκύψουν. 

3.2.2. Οι χώροι επιβίβασης και αποβίβασης της εγκατά¬ 
στασης πρέπει να είναι διαμορφωμένοι κατά τρόπο ώστε 
να είναι δυνατή η ασφαλής κυκλοφορία των οχημάτων, 
του εξοπλισμού ρυμούλκησης και των προσώπων. Ειδι¬ 
κότερα, η κίνηση των οχημάτων και των εξαρτήσεων 
στους σταθμούς πρέπει να είναι δυνατόν να διεξάγεται 
χωρίς κινδύνους για τα πρόσωπα, λαμβάνοντας υπόψη 
την ενδεχόμενη ενεργή συμμετοχή τους. 

4. Απαιτήσεις σχετικά με τα συρματόσχοινα, τους μη¬ 
χανισμούς μετάδοσης κίνησης και την πέδηση, καθώς και 
τις μηχανικές και ηλεκτρικές εγκαταστάσεις. 

4.1. Συρματόσχοινα και στηρίγματά τους. 

4.1.1. Πρέπει να λαμβάνεται κάθε αναγκαίο μέτρο, σύμ¬ 
φωνα με τις ορθές τεχνικές πρακτικές, ώστε: 

- να εμποδίζεται η θραύση των συρματόσχοινων και των 
σημείων στήριξής τους, 

- να διασφαλίζονται οι ελάχιστες και οι μέγιστες τιμές 
της καταπόνησής τους, 

- να εξασφαλίζεται η ασφάλειά τους στα στηρίγματα και 
να εμποδίζεται ο εκτροχιασμός τους, 

- να είναι δυνατή η επιτήρησή τους. 

4.1.2. Όταν δεν είναι δυνατό να αποφεύγεται οιοσδή- 
ποτε κίνδυνος εκτροχιασμού των συρματόσχοινων, πρέ¬ 
πει να λαμβάνονται μέτρα ούτως ώστε να εξασφαλίζεται 
η σύλληψη των συρματόσχοινων και η στάση της εγκατά¬ 
στασης χωρίς κίνδυνο για τα πρόσωπα σε περίπτωση 
εκτροχιασμού. 

4.2. Μηχανικές εγκαταστάσεις. 

4.2.1. Ο μηχανισμός μετάδοσης κίνησης. 

Η εγκατάσταση πρέπει να κινείται με κινητήρα και μη¬ 
χανισμό, των οποίων οι επιδόσεις και οι δυνατότητες λει¬ 
τουργίας να προσαρμόζονται στις διάφορες καταστάσεις 
και στους τρόπους εκμετάλλευσης. 

4.2.2. Εφεδροβοηθητική μετάδοση της κίνησης. 

Η εγκατάσταση πρέπει επίσης να έχει και εφεδροβοη¬ 
θητική μετάδοση της κίνησης, με πηγή ενεργείας η οποία 
είναι ανεξάρτητη από την πηγή ενεργείας του βασικού κι¬ 
νητήρα, εκτός εάν η ανάλυση ασφαλείας αποδείξει ότι, 
για την εξασφάλιση εύκολης, γρήγορης και ασφαλούς εκ¬ 
κένωσης των προσώπων από την εγκατάσταση, ιδίως δε 
από τα οχήματα ή εξαρτήσεις, δεν απαιτείται βοηθητική 
μετάδοση της κίνησης. 

4.2.3. Πέδηση 

4.2.3.1. Η στάση της εγκατάστασης και/ή των οχημάτων 
πρέπει, σε περίπτωση ανάγκης, να γίνεται καθ’ οιανδήπο- 
τε στιγμή και υπό τις πλέον δυσμενείς συνθήκες φορτίου, 
καθώς και να εξασφαλίζεται η πρόσφυση στην τροχαλία 
κατά τη διάρκεια της εκμετάλλευσης. Η απόσταση στά¬ 
σης πρέπει να είναι η μικρότερη που χρειάζεται για την 
ασφάλεια της εγκατάστασης. 

4.2.3.2. Οι τιμές επιβράδυνσης πρέπει να κυμαίνονται 
μεταξύ δεόντως υπολογισμένων ορίων, κατά τρόπο ώστε 
να εξασφαλίζεται η ασφάλεια των προσώπων, καθώς και 
η καλή συμπεριφορά των οχημάτων, των συρματόσχοι¬ 
νων και των άλλων μερών της εγκατάστασης. 

4.2.3.3. Σε όλες τις εγκαταστάσεις, η πέδηση επιτυγχά¬ 
νεται με δύο ή περισσότερα συστήματα, τα οποία είναι δυ¬ 
νατόν, το καθένα, να προκαλέσουν τη στάση και τα οποία 
συνδυάζονται κατά τρόπο ώστε να αντικαθιστούν αυτο¬ 
μάτως το εν ενεργεία σύστημα, όταν η αποτελεσματικό- 
τητά του καθίσταται ανεπαρκής. Το τελευταίο σύστημα 
πέδησης του συρματόσχοινου έλξης πρέπει να ενεργεί 
άμεσα επί της τροχαλίας κίνησης. Οι διατάξεις αυτές δεν 
εφαρμόζονται στην περίπτωση τελεσκί. 

4.2.3.4. Η εγκατάσταση πρέπει να διαθέτει ένα αποτε¬ 
λεσματικό σύστημα στάσης και ακινητοποίησης, το οποίο 
να προλαμβάνει κάθε άκαιρη επανεκκίνηση. 

4.3. Όργανα χειρισμού. 

Τα συστήματα χειρισμού πρέπει να έχουν σχεδιασθεί 
και κατασκευασθεί ούτως ώστε να είναι ασφαλή και αξιό¬ 
πιστα, να ανθίστανται στις συνήθεις καταπονήσεις λει¬ 
τουργίας, στις εξωτερικές επιδράσεις, όπως η υγρασία, η 
ακραία θερμοκρασία και οι ηλεκτρονικές διαταραχές, και 
να μην δημιουργούν επικίνδυνες καταστάσεις, ακόμη και 
σε περίπτωση σφαλμάτων στους ελιγμούς. 


4.4. Όργανα επικοινωνίας. 

Οι υπάλληλοι, οι εντεταλμένοι για το χειρισμό της εγκα¬ 
τάστασης πρέπει να δύνανται να επικοινωνούν μεταξύ 
τους διαρκώς με ενδεδειγμένα μέσα και, σε περίπτωση 
ανάγκης, να ενημερώνουν τους χρήστες. 

5. Οχήματα και συστήματα έλξης. 

5.1 Τα οχήματα και/ή τα συστήματα έλξης πρέπει να 
είναι σχεδιασμένα και διαμορφωμένα κατά τρόπο ώστε, 
υπό προβλέψιμες συνθήκες χρήσης, κανένα πρόσωπο να 
μην δύναται να πέσει από αυτά και να μην διατρέχει κανέ¬ 
να άλλο κίνδυνο. 

5.2. Οι βραχίονες πρόσδεσηςτων οχημάτων καιτων συ¬ 
στημάτων έλξης πρέπει να έχουν τις κατάλληλες διαστά¬ 
σεις και να έχουν κατασκευασθεί κατά τρόπο ώστε, υπό 
τις πλέον δυσμενείς συνθήκες: 

- να μην προκαλούν ζημίες στο συρματόσχοινο, 

- να μην γλιστρούν, εκτός αν η ολίσθηση δεν έχει ουσια¬ 
στική επίδραση στην ασφάλεια του οχήματος, του συ¬ 
στήματος έλξης και της εγκατάστασης. 

5.3. Οι θύρες των οχημάτων (ανοικτοί και κλειστοί θα¬ 
λαμίσκοι), πρέπει να έχουν σχεδιαστεί και κατασκευαστεί 
έτσι ώστε να μπορούν να κλείνουν και να μανδαλώνουν. 
Το δάπεδο και τα τοιχώματα των οχημάτων αυτών πρέπει 
να είναι σχεδιασμένα και κατασκευασμένα ούτως ώστε να 
ανθίστανται στο βάρος και στην καταπόνηση από τους 
χρήστες, υπό οποιεσδήποτε συνθήκες. 

5.4. Εάν, για την ασφάλεια της εκμετάλλευσης, απαιτεί¬ 
ται η παρουσία υπαλλήλου στο όχημα, το όχημα πρέπει 
να είναι εφοδιασμένο με εξοπλισμούς που νατού επιτρέ¬ 
πουν να επιτελείτα καθήκοντάτου. 

5.5. Τα οχήματα και/ή τα συστήματα έλξης, και ιδίως οι 
αναρτήσεις τους, πρέπει να είναι σχεδιασμένα και δια¬ 
μορφωμένα κατά τρόπο ώστε να υπάρχει εγγύηση της 
ασφάλειας των εργαζομένων οι οποίοι επεμβαίνουν, τη¬ 
ρώντας τους κατάλληλους κανόνες και υποδείξεις. 

5.6. Στην περίπτωση οχημάτων που φέρουν αποζεύξι- 
μους βραχίονες πρόσδεσης, πρέπει να λαμβάνεται κάθε 
μέτρο για τη στάση, από την αναχώρηση, χωρίς ζημίες για 
τους χρήστες, ενός οχήματος του οποίου η ζεύξη του βρα¬ 
χίονα πρόσδεσης στο συρματόσχοινο είναι εσφαλμένη 
και, κατά την άφιξη, ενός οχήματος του οποίου η απόζευ¬ 
ξη του βραχίονα πρόσδεσης δεν έχει πραγματοποιηθεί. 

5.7. Τα οχήματα των σχοινοσιδηροδρόμων ή των εναε¬ 
ρίων θαλάμων με δύο καλώδια, όπου το επιτρέπει το είδος 
της εγκατάστασης, πρέπει να είναι εφοδιασμένα με σύ¬ 
στημα αυτόματης πέδησης με επενέργεια επί της τρο¬ 
χιάς, στις περιπτώσεις όπου δεν μπορεί ευλόγως να απο¬ 
κλεισθεί η πιθανότητα θραύσης του καλωδίου έλξης. 

5.8. Στις περιπτώσεις όπου δεν είναι δυνατό να απο¬ 
φευχθεί κάθε κίνδυνος εκτροχιασμού του οχήματος με τη 
λήψη άλλων μέτρων, το όχημα πρέπει να εφοδιάζεται με 
σύστημα κατά του εκτροχιασμού, που θα επιτρέπει την 
ακινητοποίησή του χωρίς κίνδυνο για τα πρόσωπα. 

6. Εξοπλισμός για τους χρήστες. 

Η πρόσβαση στο χώρο επιβίβασης και η αναχώρηση 
από το χώρο αποβίβασης, καθώς και η επιβίβαση και απο¬ 
βίβαση των χρηστών, πρέπει να είναι οργανωμένες κατά 
τρόπο ώστε, λαμβανομένης υπόψη της κυκλοφορίας και 
στάθμευσης των οχημάτων, να εξασφαλίζεται η ασφά¬ 
λεια των προσώπων, ιδίως σε μέρη όπου υπάρχει κίνδυ¬ 
νος πτώσης. Πρέπει να είναι δυνατή η ασφαλής χρησιμο¬ 
ποίηση των εγκαταστάσεων από παιδιά και από άτομα 
μειωμένης κινητικότητας, όταν η εγκατάσταση περιλαμ¬ 
βάνει και τη μεταφορά αυτών των προσώπων. 

7. Εκμεταλλευσιμότητα. 

7.1. Ασφάλεια. 

7.1.1. Πρέπει να λαμβάνονται οι τεχνικές ρυθμίσεις και 
μέτρα ούτως ώστε η εγκατάσταση να μπορεί να χρησιμο¬ 
ποιείται σύμφωνα με τον προορισμό της και με τις τεχνι¬ 
κές προδιαγραφές της, καθώς και σύμφωνα με τις καθο¬ 
ρισμένες συνθήκες χρήσης ούτως ώστε να είναι δυνατό 
να τηρούνται οι υποδείξεις για τη διατήρηση και την 
ασφάλεια της εκμετάλλευσης. Το φυλλάδιο οδηγιών και 
οι αντίστοιχες υποδείξεις πρέπει να συντάσσονται στην ή 
στις επίσημες γλώσσες της Κοινότητας, οι οποίες πρέπει 
να καθορίζονται σύμφωνα με τη συνθήκη, από το κράτος 
μέλος στο έδαφος του οποίου έχει κατασκευασθεί η 
εγκατάσταση. 

7.1.2. Τα πρόσωπα, τα οποία έχουν την ευθύνη του χει¬ 
ρισμού της εγκατάστασης, πρέπει να έχουν τα δέοντα 
προσόντα και να έχουν στη διάθεσή τους τα κατάλληλα 
υλικά. 

7.2. Ασφάλεια σε περίπτωση στάσης της εγκατάστα¬ 
σης. 

Σε περίπτωση στάσης της εγκατάστασης, χωρίς δυνα¬ 
τότητα ταχείας επαναφοράς σε λειτουργία, πρέπει να 
προβλέπονται όλες οι τεχνικές ρυθμίσεις και μέτρα ώστε 
οι χρήστες να δύνανται να οδηγηθούν σε ασφαλές μέρος, 
εντός χρονικού διαστήματος ανάλογου με το είδος της 
εγκατάστασης και το περιβάλλον όπου βρίσκεται. 

7.3. Άλλα ιδιαίτερα μέτρα ασφαλείας. 

7.3.1. Θέσεις οδήγησης και εργασίας. 

Τα κινητά στοιχεία, στα οποία υπό κανονικές συνθήκες 
υπάρχει πρόσβαση στους σταθμούς, πρέπει να είναι σχε¬ 
διασμένα, κατασκευασμένα και να λειτουργούν κατά τρό¬ 
πο ώστε να αποφεύγονται οι κίνδυνοι ή, εφόσον οι κίνδυ¬ 
νοι παραμένουν, να είναι εφοδιασμένα με προστατευτικά 
συστήματα, ούτως ώστε να προλαμβάνεται κάθε άμεση 
επαφή που θα ήταν δυνατόν να συνεπάγεται ατύχημα. Τα 
συστήματα αυτά δεν πρέπει να αφαιρούνται εύκολα ή να 
καθίστανται ανενεργό. 

7.3.2. Κίνδυνοι πτώσης 

Οι θέσεις και ζώνες εργασίας ή επέμβασης, ακόμα και 
περιστασιακές, καθώς και η πρόσβαση σε αυτές, πρέπει να 
είναι σχεδιασμένες και διαμορφωμένες κατά τρόπο ώστε 
να αποφεύγεται η πτώση προσώπων που χρειάζεται να ερ- 
γασθούν ή να κυκλοφορήσουν εκεί. Εάν η διαμόρφωση 
αυτή δεν είναι επαρκής, οι θέσεις εργασίας πρέπει να εί¬ 
ναι επίσης εφοδιασμένες με σημεία αγκύρωσης για τους 
ατομικούς εξοπλισμούς προστασίας κατά την πτώση. 

ΠΑΡΑΡΤΗΜΑ III 
ΑΝΑΛΥΣΗ ΑΣΦΑΛΕΙΑΣ 

Η ανάλυση ασφαλείας που απαιτείται για κάθε εγκατά¬ 
σταση σύμφωνα με το άρθρο 1 παράγραφος 5 της πα¬ 
ρούσας οδηγίας, πρέπει να λαμβάνει υπόψη κάθε προ- 
βλεπόμενο τρόπο λειτουργίας. Η ανάλυση πρέπει να γί¬ 
νεται σύμφωνα με μια αναγνωρισμένη ή καθιερωμένη 
μέθοδο και σ’ αυτήν να λαμβάνονται υπόψη οι κανόνες 
της τεχνολογίας και η περιπλοκότητα της εξεταζομένης 
εγκατάστασης. Σκοπός είναι επίσης να εξασφαλισθεί ότι 
στο σχεδίασμά καιτην υλοποίηση της σκοπούμενης εγκα¬ 
τάστασης, θα συνυπολογίζονται οι τοπικές περιβαλλοντι¬ 
κές και οι πλέον αντίξοες συνθήκες προκειμένου να εξα¬ 
σφαλίζονται ικανοποιητικές συνθήκες ασφαλείας. 

Η εν λόγω ανάλυση αφορά ιδίως τα συστήματα ασφα¬ 
λείας και τα αποτελέσματάτους στην εγκατάσταση και τα 


συναφή υποσυστήματα που ενεργοποιούνται από αυτά, 
ώστε: 

- να έχουν τη δυνατότητα να αντιδρούν στην πρώτη ανι- 
χνευόμενη βλάβη ή αστοχία, ούτως ώστε να παραμένουν 
σε κατάσταση διατήρησης της ασφαλείας, είτε σε κατά¬ 
σταση υποβαθμισμένης λειτουργίας, είτε σε στάση («ΙαίΙ 

53ίθ»), ή 

- να τηρούν την αρχή της πλεοναστικότητας (Γθάυηάαπ- 
σγ) και να επιτηρούνται, ή 

- να έχουν χαρακτηριστικά τέτοια ώστε η πιθανότητα 
αστοχίας τους να είναι δυνατό να εκτιμηθεί και το επίπε¬ 
δό της να είναι συγκρίσιμο με το επίπεδο που επιτυγχά¬ 
νουν τα συστήματα ασφαλείας που ανταποκρίνονται στα 
κριτήρια που αναφέρονται στην πρώτη και στη δεύτερη 
περίπτωση. 

Η ανάλυση ασφαλείας χρησιμοποιείται για να καταρτι- 
σθεί απογραφή των κινδύνων και των επικινδύνων κατα¬ 
στάσεων που απαριθμούνται στο άρθρο 4 παράγραφος 1 
της παρούσας οδηγίας και για να καθοριστεί ο κατάλογος 
των κατασκευαστικών στοιχείων ασφαλείας που αναφέ- 
ρονται στην παράγραφο 2 του εν λόγω άρθρου. Τα απο¬ 
τελέσματα της ανάλυσης αυτής πρέπει να συνοψίζονται 
σε έκθεση ασφαλείας. 

ΠΑΡΑΡΤΗΜΑ IV 

ΚΑΤΑΣΚΕΥΑΣΤΙΚΑ ΣΤΟΙΧΕΙΑ ΑΣΦΑΛΕΙΑΣ: 

ΔΗΛΩΣΗ «ΕΚ» ΠΙΣΤΟΤΗΤΑΣ 

Το παρόν Παράρτημα εφαρμόζεται στα κατασκευαστι¬ 
κά στοιχεία που αναφέρονται στο άρθρο 1 παράγραφος 
5του παρόντος διατάγματος, προκειμένου να αποδειχθεί 
ότι πληρούν τις οικείες βασικές απαιτήσεις που προβλέ- 
πονται στο άρθρο 3 παράγραφος 1 του παρόντος και οι 
οποίες ορίζονται στο Παράρτημα II. 

Η δήλωση «ΕΚ» πιστότητας και τα συνοδευτικά έγγρα¬ 
φα πρέπει να φέρουν ημερομηνία και υπογραφή. Η δή¬ 
λωση αυτή πρέπει να συντάσσεται στην ίδια ή στις ίδιες 
γλώσσες με το φυλλάδιο οδηγιών που αναφέρεται στο 
Παράρτημα II σημείο 7.1.1. 

Η δήλωση αυτή πρέπει να συμπεριλαμβάνει το ακόλου¬ 
θα στοιχεία: 

- τα στοιχεία του παρόντος διατάγματος, 

- το όνομα, την εμπορική επωνυμία και την πλήρη διεύ¬ 
θυνση του κατασκευαστή ή του εγκατεστημένου στην 
Κοινότητα εντολοδόχου του. Σε περίπτωση εντολοδόχου, 
να αναφέρεται επίσης το όνομα, η εταιρική επωνυμία και 
η πλήρης διεύθυνση του κατασκευαστή, 

- περιγραφή του κατασκευαστικού στοιχείου (μάρκα, 
τύπος κ.λπ.), 

- αναφορά της διαδικασίας που τηρήθηκε για τη δήλω¬ 
ση της πιστότητας (άρθρο 7της παρούσας οδηγίας), 

- κάθε σχετική διάταξη, στην οποία ανταποκρίνεται το 
κατασκευαστικό στοιχείο, και ιδιαίτερα οι διατάξεις όσον 
αφοράτη χρήση, 

-την ονομασία και τη διεύθυνση του (των) κοινοποιημέ- 
νου(-ων) οργανισμού(-ών), ο (οι) οποίος(-οι) συμμετείχε 
(-αν) στη διαδικασία που ακολουθήθηκε για την πιστότη¬ 
τα, καθώς και την ημερομηνία του πιστοποιητικού εξέτα¬ 
σης «ΕΚ», ενδεχομένως, με τη διάρκεια και τους όρους 
ισχύος του πιστοποιητικού, 

- ενδεχομένως, τα στοιχεία των εναρμονισμένων προ¬ 
τύπων που χρησιμοποιήθηκαν ως αναφορά, 

- τα στοιχεία ταυτότητας του υπογράφοντος, ο οποίος 
έχει εξουσιοδοτηθεί να δεσμεύει τον κατασκευαστή ή τον 
εγκαταστημένο στην Κοινότητα εντολοδόχο του. 

ΠΑΡΑΡΤΗΜΑν 

ΚΑΤΑΣΚΕΥΑΣΤΙΚΑ ΣΤΟΙΧΕΙΑ ΑΣΦΑΛΕΙΑΣ: 

ΑΞΙΟΛΟΓΗΣΗ ΤΗΣ ΠΙΣΤΟΤΗΤΑΣ 

1. Πεδίο εφαρμογής 

Το παρόν παράρτημα εφαρμόζεται στα κατασκευαστι¬ 
κά στοιχεία ασφαλείας, με σκοπό να εξακριβωθεί η τήρη¬ 
ση των βασικών απαιτήσεων που προβλέπονται στο άρ¬ 
θρο 3 παράγραφος 1 του παρόντος και οι οποίες ορίζο¬ 
νται στο Παράρτημα II. Αφορά την αξιολόγηση, από 
κοινοποιημένο(-ους) οργανισμό(-ούς), της εγγενούς πι¬ 
στότητας ενός κατασκευαστικού στοιχείου, εξεταζόμε¬ 


νου μεμονωμένα, προς τις τεχνικές προδιαγραφές τις 
οποίες πρέπει να τηρεί. 

2. Περιεχόμενο των διαδικασιών 

Οι διαδικασίες αξιολόγησης, τις οποίες ακολουθούν οι 
κοινοποιημένοι οργανισμοί, τόσο κατά το στάδιο του σχε- 
διασμού, όσο και της παραγωγής, βασίζονται στις ενότη¬ 
τες που ορίζονται στην απόφαση 93/465/ΕΟΚ του Συμ¬ 
βουλίου σύμφωνα με τις λεπτομέρειες που αναφέρει ο 
κατωτέρω πίνακας. Οι λύσεις που αναγράφονται στον πί¬ 
νακα αυτό θεωρούνται ως ισοδύναμες και μπορούν να 
χρησιμοποιηθούν κατ’ επιλογή του κατασκευαστή. 


ΑΞΙΟΛΟΓΗΣΗ ΤΗΣ ΠΙΣΤΟΤΗΤΑΣ ΤΩΝ ΚΑΤΑΣΚΕΥΑΣΤΙΚΩΝ ΣΤΟΙΧΕΙΩΝ ΑΣΦΑΛΕΙΑΣ 


Σχεδιασμός 

Παραγωγή 

1. Εξέταση «ΕΚ τύπου» 

Ενότητα «Β» 

1 .α) Διασφάλιση ποιότητας παραγωγής 

Ενότητα «Δ» 

Ι.β) Εξέταση προϊόντων 

Ενότητα «ΣΤ» 

2. Πλήρης διασφάλιση ποιότητας 

Ενότητα «Η» 

2. Πλήρης διασφάλιση ποιότητας 

Ενότητα «Η» 

3. Εξέταση ανά μονάδα 

Ενότητα «Ζ» 

3. Εξέταση ανά ομάδα 

Ενότητα «Ζ» 


Οι ενότητες χρησιμοποιούνται, λαμβάνοντας υπόψη τους οικείους συμπληρωματικούς όρους, οι οποίοι προβλέ- 
πονται στην κάθε ενότητα. 


ΕΝΟΤΗΤΑ Β: ΕΞΕΤΑΣΗ «ΕΚΤΥΠΟΥ» 

1. Η ενότητα αυτή περιγράφει το τμήμα εκείνο της δια¬ 
δικασίας, με το οποίο ένας κοινοποιημένος οργανισμός 
διαπιστώνει και βεβαιώνει ότι ένα δείγμα, αντιπροσωπευ¬ 
τικό της σχετικής παραγωγής, πληροί τις διατάξεις του 
παρόντος διατάγματος. 

2. Η αίτηση εξέτασης «ΕΚ τύπου» υποβάλλεται από τον 
κατασκευαστή ή τον εγκατεστημένο στην Κοινότητα 
εντολοδόχο του, σε έναν κοινοποιημένο οργανισμό της 
εκλογής του. 

Η αίτηση πρέπει να περιλαμβάνει: 

- το όνομα και τη διεύθυνση του κατασκευαστή και, 
εφόσον η αίτηση υποβάλλεται από τον εντολοδόχο, το 
όνομα και τη διεύθυνση του εντολοδόχου αυτού, 

- γραπτή δήλωση ότι η ίδια αίτηση δεν έχει υποβληθεί σε 
άλλο κοινοποιημένο οργανισμό, 

- τον τεχνικό φάκελο που περιγράφεται στο σημείο 3. 

Ο αϊτών θέτει στη διάθεση του κοινοποιημένου οργανι¬ 
σμού ένα δείγμα, αντιπροσωπευτικό της εν λόγω παρα¬ 
γωγής, το οποίο στο εξής ονομάζεται «τύπος». Ο κοινο¬ 
ποιημένος οργανισμός μπορεί να ζητάει και άλλα δείγμα¬ 
τα, εφόσον αυτό απαιτείται για τη διεξαγωγή του 
προγράμματος δοκιμών. 

3. Ο τεχνικός φάκελος πρέπει να επιτρέπει την αξιολό¬ 
γηση της συμμόρφωσης του κατασκευαστικού στοιχείου 
προς τις απαιτήσεις του παρόντος. Πρέπει να καλύπτει, 
στο βαθμό που αυτό απαιτείται για την αξιολόγηση, το 
σχεδίασμά, την κατασκευή και τη λειτουργία του κατα¬ 
σκευαστικού στοιχείου. 


Ο τεχνικός φάκελος περιλαμβάνει, στο βαθμό που αυτό 
απαιτείται για την αξιολόγηση: 

- γενική περιγραφή του τύπου, 

- αρχικά και κατασκευαστικά σχέδια, καθώς και δια¬ 
γράμματα κατασκευαστικών στοιχείων, υποσυγκροτημά- 
των, κυκλωμάτων κ.λπ., 

- τις περιγραφές και εξηγήσεις που είναι αναγκαίες για 
την κατανόηση των προαναφερομένων σχεδίων και δια¬ 
γραμμάτων και της λειτουργίας του κατασκευαστικού 
στοιχείου, 

- κατάλογο των ευρωπαϊκών προδιαγραφών που ανα¬ 
φέρει το άρθρο 2 παράγραφος 2 του παρόντος, οι οποίες 
εφαρμόζονται πλήρως ή εν μέρει, καθώς και περιγραφές 
των λύσεων που υιοθετούνται για να πληρωθούν οι βασι¬ 
κές απαιτήσεις, στην περίπτωση που δεν υπάρχουν οι 
προδιαγραφές που αναφέρει το άρθρο 2 παράγραφος 2 
του παρόντος, 

- τα αποτελέσματα των πραγματοποιηθέντων υπολογι¬ 
σμών σχεδιασμού, των διενεργηθεισών εξετάσεων κ.λπ., 

- τις εκθέσεις δοκιμών. 

Πρέπει επίσης να αναφέρει τον τομέα χρησιμοποίησης 
του κατασκευαστικού στοιχείου. 

4. Ο κοινοποιημένος οργανισμός: 

4.1. εξετάζει τον τεχνικό φάκελο, επαληθεύει ότι ο τύ¬ 
πος έχει κατασκευασθεί σύμφωνα με τον τεχνικό φάκελο 
και προσδιορίζει τα στοιχεία τα οποία σχεδιάσθηκαν σύμ¬ 
φωνα με τις ισχύουσες διατάξεις των ευρωπαϊκών προ¬ 
διαγραφών που αναφέρει το άρθρο 2 παράγραφος 2 του 
παρόντος, καθώς και τα στοιχεία τα οποία σχεδιάσθηκαν 

χωρίς να εφαρμοσθούν οι σχετικές διατάξεις των εν λόγω 
ευρωπαϊκών προδιαγραφών. 

4.2. διεξάγει ή αναθέτει σε τρίτους τη διεξαγωγή των 
καταλλήλων ελέγχων και των απαραίτητων δοκιμών ώστε 
να ελέγξει κατά πόσον οι λύσεις τις οποίες ακολούθησε ο 
κατασκευαστής πληρούν τις βασικές απαιτήσεις του πα¬ 
ρόντος, σε περίπτωση κατά την οποία οι ευρωπαϊκές προ¬ 
διαγραφές που αναφέρονται στο άρθρο 2 παράγραφος 2 
δεν έχουν εφαρμοστεί. 

4.3. διεξάγει ή αναθέτει σε τρίτους τη διεξαγωγή των 
καταλλήλων ελέγχων και των απαραίτητων δοκιμών ώστε 
να επαληθεύσει, σε περίπτωση που ο κατασκευαστής 
επέλεξε να εφαρμόσει τις ευρωπαϊκές προδιαγραφές 
που ισχύουν για την περίπτωση αυτή, κατά πόσον αυτές 
έχουν όντως εφαρμοσθεί. 

4.4. συμφωνεί με τον αιτούντα για τον τόπο στον οποίο 
θα διεξαχθούν οι απαραίτητοι έλεγχοι και δοκιμές. 

5. Σε περιπτώσεις που ο τύπος πληροί τις διατάξεις του 
παρόντος, ο κοινοποιημένος οργανισμός χορηγεί στον 
αιτούντα πιστοποιητικό εξέτασης «ΕΚ τύπου». Το πιστο¬ 
ποιητικό περιέχει το όνομα και τη διεύθυνση του κατα¬ 
σκευαστή, τα συμπεράσματα του ελέγχου, τις προϋποθέ¬ 
σεις και τη διάρκεια ισχύος του πιστοποιητικού και τα 
απαραίτητα δεδομένα για την αναγνώριση του εγκεκρι¬ 
μένου τύπου. 

Ο κοινοποιημένος οργανισμός προσαρτά στο πιστοποι¬ 
ητικό κατάλογο των σημαντικών τμημάτων του τεχνικού 
φακέλου και φυλάσσει αντίγραφο του καταλόγου αυτού. 
Σε περίπτωση που ο οργανισμός αρνηθεί να χορηγήσει 
στον κατασκευαστή πιστοποιητικό εξέτασης «ΕΚτύπου», 
ο κοινοποιημένος οργανισμός παραθέτει λεπτομερώς 
τους λόγους της άρνησης αυτής. Πρέπει να προβλέπεται 
διαδικασία προσφυγής. 

6. Ο αϊτών ενημερώνει τον κοινοποιημένο οργανισμό, ο 
οποίος έχει στην κατοχή του τον τεχνικό φάκελο σχετικά 
με το πιστοποιητικό «ΕΚ τύπου», για οιαδήποτε τροπο¬ 
ποίηση του εγκεκριμένου κατασκευαστικού στοιχείου για 
την οποία πρέπει να χορηγηθεί νέα έγκριση, εφόσον οι 
τροποποιήσεις αυτές είναι δυνατόν να επηρεάσουν τη 
συμμόρφωση προς τις βασικές απαιτήσεις ή προς τις 
προβλεπόμενες προϋποθέσεις για τη χρήση του κατα¬ 
σκευαστικού στοιχείου. Η νέα αυτή έγκριση χορηγείται 
υπό μορφή προσθήκης στο αρχικό πιστοποιητικό εξέτα¬ 
σης «ΕΚ τύπου». 

7. Κάθε κοινοποιημένος οργανισμός γνωστοποιεί 
στους άλλους κοινοποιημένους οργανισμούς τις σχετι¬ 
κές πληροφορίες που αφορούν τα πιστοποιητικά εξέτα¬ 
σης «ΕΚ τύπου» και τις προσθήκες που χορηγούνται και 
ανακαλούνται. 

8. Οι λοιποί κοινοποιημένοι οργανισμοί δύνανται να 
λαμβάνουν αντίγραφα των πιστοποιητικών εξέτασης «ΕΚ 
τύπου» και/ή των προσθηκών τους. Τα παραρτήματα των 
πιστοποιητικών φυλάσσονται στη διάθεση των λοιπών 
κοινοποιημένων οργανισμών. 

9. Ο κατασκευαστής ή ο εντολοδόχος του φυλάσσει, 
μαζί με τον τεχνικό φάκελο, αντίγραφο των πιστοποιη¬ 
τικών εξέτασης «ΕΚ τύπου» και των προσθηκών σε αυ¬ 
τές, για περίοδο τουλάχιστον 30 ετών από την τελευ¬ 
ταία ημερομηνία κατασκευής του κατασκευαστικού 
στοιχείου. 

Όταν ούτε ο κατασκευαστής ούτε ο εντολοδόχος του 
δεν είναι εγκατεστημένοι στην Κοινότητα, η υποχρέωση 
για τη διατήρηση του τεχνικού φακέλου βαρύνει το πρό¬ 


σωπο που είναι υπεύθυνο για τη διάθεση του κατασκευα¬ 
στικού στοιχείου στην κοινοτική αγορά. 

ΕΝΟΤΗΤΑ Δ: ΔΙΑΣΦΑΛΙΣΗ ΠΟΙΟΤΗΤΑΣ ΠΑΡΑΓΩΓΗΣ 

1. Η ενότητα αυτή περιγράφει τη διαδικασία με την 
οποία ο κατασκευαστής ο οποίος πληροίτις υποχρεώσεις 
του σημείου 2 βεβαιώνει και δηλώνει ότι τα εν λόγω κατα¬ 
σκευαστικά στοιχεία είναι σύμφωνα προς τον τύπο που 
περιγράφεται στο πιστοποιητικό εξέτασης «ΕΚ τύπου» 
και πληρούν τις απαιτήσεις του παρόντος. Ο κατασκευα¬ 
στής ή ο εγκατεστημένος στην Κοινότητα εντολοδόχος 
του, επιθέτει τη σήμανση «ΟΕ» σε κάθε κατασκευαστικό 
στοιχείο και συντάσσει γραπτή δήλωση συμμόρφωσης. Η 
σήμανση «ΟΕ» συνοδεύεται από τον αναγνωριστικό αριθ¬ 
μό του κοινοποιημένου οργανισμού, ο οποίος είναι υπεύ¬ 
θυνος για την επιτήρηση που αναφέρεται στο σημείο 4. 

2. Ο κατασκευαστής πρέπει να εφαρμόζει εγκεκριμένο 
σύστημα ποιότητας της παραγωγής, να διεξάγει επιθεώ¬ 
ρηση και δοκιμές των τελικών κατασκευαστικών στοιχεί¬ 
ων, όπως προβλέπεται στο σημείο 3, και υπόκειται στην 
επιτήρηση που αναφέρεται στο σημείο 4. 

3. Σύστημα ποιότητας 

3.1.0 κατασκευαστής υποβάλλει, για τα σχετικά κατα¬ 
σκευαστικά στοιχεία, αίτηση αξιολόγησης του συστήμα¬ 
τος ποιότητας που ακολουθεί, σε κοινοποιημένο οργανι¬ 
σμό της επιλογής του. 

Η αίτηση αυτή περιέχει: 

- όλες τις κατάλληλες πληροφορίες για την κατηγορία 
των προβλεπομένων κατασκευαστικών στοιχείων, 

- το φάκελο σχετικά με το σύστημα ποιότητας, 

- ενδεχομένως, τον τεχνικό φάκελο με τον εγκεκριμένο 
τύπο και αντίγραφο του πιστοποιητικού εξέτασης «ΕΚ τύ¬ 
που». 

3.2. Το σύστημα ποιότητας πρέπει να διασφαλίζει τη 
συμμόρφωση των κατασκευαστικών στοιχείων προς τον 
τύπο που περιγράφεται στο πιστοποιητικό εξέτασης «ΕΚ 
τύπου» και προς τις απαιτήσεις της παρούσας οδηγίας. 

Όλα τα στοιχεία, απαιτήσεις και διατάξεις που εφαρμό¬ 
ζει ο κατασκευαστής πρέπει να συγκεντρώνονται συστη¬ 
ματικά και να απαρτίζουν φάκελο υπό τη μορφή γραπτών 
μέτρων, διαδικασιών και οδηγιών. Ο εν λόγω φάκελος του 
συστήματος ποιότητας πρέπει να επιτρέπει την ενιαία 
ερμηνεία των προγραμμάτων, σχεδίων, εγχειριδίων και 
φακέλων ποιότητας. 

Ο φάκελος περιέχει, ιδίως, κατάλληλη περιγραφή: 

- των ποιοτικών στόχων, του οργανογράμματος, των ευ¬ 
θυνών και των αρμοδιοτήτων των στελεχών όσον αφορά 
την ποιότητα των κατασκευαστικών στοιχείων, 

- των μεθόδων κατασκευής, των τεχνικών ελέγχου και 
διασφάλισης της ποιότητας και των συστηματικών διαδι¬ 
κασιών και δραστηριοτήτων που εφαρμόζονται, 

- των εξετάσεων και των δοκιμών που θα διεξάγονται 
πριν, κατά και μετά την κατασκευή, και της συχνότητας 
διεξαγωγής τους, 

- των φακέλων ποιότητας, όπως τις εκθέσεις επιθεώρη¬ 
σης και τα στοιχεία δοκιμών και βαθμονόμησης, τις εκθέ¬ 
σεις προσόντων του αρμοδίου προσωπικού κ.λπ., 

- των μέσων επιτήρησης, τα οποία επιτρέπουν να ελέγ¬ 
χεται η επίτευξη της απαιτούμενης ποιότητας των κατα¬ 
σκευαστικών στοιχείων και η αποτελεσματική λειτουργία 
του συστήματος ποιότητας. 

3.3. Ο κοινοποιημένος οργανισμός αξιολογείτο σύστη¬ 
μα ποιότητας για να διαπιστώσει εάν ανταποκρίνεται 

προς τις απαιτήσεις που αναφέρει το σημείο 3.2. Τεκμαί- 
ρει ότι τα συστήματα ποιότητας που εφαρμόζουν το αντί¬ 
στοιχο εναρμονισμένο πρότυπο ανταποκρίνεται προς τις 
απαιτήσεις αυτές. 

Η ομάδα ελεγκτών περιλαμβάνει ένα τουλάχιστον μέ¬ 
λος το οποίο έχει πείρα για την αξιολόγηση της τεχνολο¬ 
γίας του σχετικού κατασκευαστικού στοιχείου. Η διαδικα¬ 
σία αξιολόγησης περιλαμβάνει επίσκεψη επιθεώρησης 
στις εγκαταστάσεις του κατασκευαστή. 

Η απόφαση κοινοποιείται στον κατασκευαστή. Η κοινο¬ 
ποίηση περιλαμβάνει τα συμπεράσματα του ελέγχου και 
την αιτιολογημένη απόφαση αξιολόγησης. 

3.4. Ο κατασκευαστής αναλαμβάνει τη δέσμευση να 
πληροί τις υποχρεώσεις που απορρέουν από το σύστημα 
ποιότητας, όπως έχει εγκριθεί, και να το συντηρεί ώστε να 
παραμένει κατάλληλο και αποτελεσματικό. 

Ο κατασκευαστής ή ο εντολοδόχοςτου ενημερώνει συ¬ 
νεχώς τον κοινοποιημένο οργανισμό, ο οποίος ενέκρινε 
το σύστημα ποιότητας, για κάθε μελετώμενη προσαρμο¬ 
γή του συστήματος ποιότητας. 

Ο κοινοποιημένος οργανισμός αξιολογεί τις προτεινό- 
μενες τροποποιήσεις και αποφασίζει κατά πόσον το τρο¬ 
ποποιημένο σύστημα ποιότητας θα εξακολουθεί να πλη¬ 
ροί τις απαιτήσεις που αναφέρει το σημείο 3.2 ή εάν συ¬ 
ντρέχει λόγος να γίνει νέα αξιολόγηση. 

Κοινοποιεί την απόφασή του στον κατασκευαστή. Η κοι¬ 
νοποίηση περιέχει τα συμπεράσματα του ελέγχου και την 
αιτιολογημένη απόφαση εκτίμησης. 

4. Επιτήρηση υπό την ευθύνη του κοινοποιημένου ορ¬ 
γανισμού 

4.1. Σκοπός της επιτήρησης είναι να διασφαλίζει ότι ο 
κατασκευαστής πληροί ορθά τις υποχρεώσεις, οι οποίες 
προκύπτουν από το εγκεκριμένο σύστημα ποιότητας. 

4.2. Ο κατασκευαστής επιτρέπει στον κοινοποιημένο 
οργανισμό την πρόσβαση, για λόγους επιθεώρησης, 
στους χώρους κατασκευής, παραλαβής, δοκιμών και 
αποθήκευσης και του παρέχει όλες τις απαραίτητες πλη¬ 
ροφορίες, και ιδίως: 

- το φάκελο σχετικά με το σύστημα ποιότητας, 

- τους φακέλους ποιότητας, όπως τις εκθέσεις επιθεω¬ 
ρήσεων και τα δεδομένα δοκιμών και βαθμονόμησης, τις 
εκθέσεις προσόντων του αρμοδίου προσωπικού κ.λπ. 

4.3.0 κοινοποιημένος οργανισμός διεξάγει, κατά τακτά 
διαστήματα, ελέγχους για να βεβαιώνεται ότι ο κατα¬ 
σκευαστής διατηρεί και εφαρμόζει το σύστημα ποιότη¬ 
τας- χορηγεί έκθεση ελέγχου στον κατασκευαστή. 

4.4. Εξάλλου, ο κοινοποιημένος οργανισμός δύναται να 
πραγματοποιεί αιφνιδιαστικές επισκέψεις στον κατα¬ 
σκευαστή. Κατά τη διάρκεια των επισκέψεων αυτών, ο 
κοινοποιημένος οργανισμός δύναται να διεξάγει ή να 
αναθέτει σε τρίτους τη διεξαγωγή δοκιμών για να επαλη- 
θευθεί η ορθή λειτουργία του συστήματος ποιότητας, 
εφόσον αυτό είναι αναγκαίο. Χορηγεί στον κατασκευαστή 
έκθεση της επίσκεψης και, εάν πραγματοποιήθηκε δοκι¬ 
μή, έκθεση δοκιμής. 

5. Ο κατασκευαστής διατηρεί στη διάθεση των εθνικών 
αρχών, για περίοδο τουλάχιστον 30 ετών από την τελευ¬ 
ταία ημερομηνία κατασκευής του κατασκευαστικού στοι¬ 
χείου: 

- το φάκελο που προβλέπεται στο σημείο 3.1 δεύτερο 
εδάφιο δεύτερη περίπτωση, 

- τις προσαρμογές που προβλέπονται στο σημείο 3.4 
δεύτερο εδάφιο, 


-τις αποφάσεις και εκθέσεις του κοινοποιημένου οργα¬ 
νισμού που προβλέπονται στα σημεία 3.4,4.3 και 4.4. 

6. Κάθε κοινοποιημένος οργανισμός γνωστοποιεί στους 
άλλους κοινοποιημένους οργανισμούς τις σχετικές πλη¬ 
ροφορίες που αφορούν τις εγκρίσεις συστημάτων ποιό¬ 
τητας που χορηγούνται και ανακαλούνται. 

ΕΝΟΤΗΤΑ ΣΤ: ΕΞΕΤΑΣΗ ΤΩΝ ΠΡΟΪΟΝΤΩΝ 

1. Η ενότητα αυτή περιγράφει τη διαδικασία με την 
οποία ο κατασκευαστής ή ο εγκατεστημένος στην Κοινό¬ 
τητα εντολοδόχος του βεβαιώνει και δηλώνει ότι τα κατα¬ 
σκευαστικά στοιχεία, τα οποία υποβλήθηκαν στις διατά¬ 
ξεις του σημείου 3, είναι σύμφωνα προς τον τύπο που πε- 
ριγράφεται στο πιστοποιητικό εξέτασης «ΕΚ τύπου» και 
πληρούν τις απαιτήσεις του παρόντος διατάγματος. 

2. Ο κατασκευαστής λαμβάνει όλα τα αναγκαία μέτρα 
ώστε η διαδικασία κατασκευής να εξασφαλίζει τη συμ¬ 
μόρφωση των κατασκευαστικών στοιχείων προς τον τύπο 
που περιγράφεται στο πιστοποιητικό εξέτασης «ΕΚ τύ¬ 
που» και προς τις απαιτήσεις της παρούσας οδηγίας. Ο 
κατασκευαστής ή ο εγκατεστημένος στην Κοινότητα εντο¬ 
λοδόχος του επιθέτει τη σήμανση «ΩΕ» σε κάθε κατα¬ 
σκευαστικό στοιχείο και συντάσσει δήλωση πιστότητας. 

3. Ο κοινοποιημένος οργανισμός πραγματοποιεί τις κα¬ 
τάλληλες εξετάσεις και δοκιμές, προκειμένου να επαλη- 
θεύσει τη συμμόρφωση των κατασκευαστικών στοιχείων 
προς τις απαιτήσεις της παρούσας οδηγίας, είτε με έλεγ¬ 
χο και δοκιμή κάθε κατασκευαστικού στοιχείου, όπως ορί¬ 
ζεται στο σημείο 4, είτε με στατιστικό έλεγχο και δοκιμή 
των κατασκευαστικών στοιχείων, όπως ορίζεται στο ση¬ 
μείο 5, κατ’ επιλογή του κατασκευαστή. 

Ο κατασκευαστής ή ο εντολοδόχος του φυλάσσει αντί¬ 
γραφο της δήλωσης πιστότητας για περίοδο τουλάχιστον 
30 ετών από την τελευταία ημερομηνία κατασκευής του 
κατασκευαστικού στοιχείου. 

4. Επαλήθευση με εξέταση και δοκιμή του κάθε κατα¬ 
σκευαστικού στοιχείου 

4.1. Όλα τα κατασκευαστικά στοιχεία εξετάζονται με¬ 
μονωμένα και διεξάγονται κατάλληλες δοκιμές, που ορί¬ 
ζονται στην ή στις ισχύουσες ευρωπαϊκές προδιαγραφές 
που αναφέρει το άρθρο 2 του παρόντος, ή ισοδύναμες 
δοκιμές, προκειμένου να επαληθευθεί η συμμόρφωσή 
τους προς τον τύπο που περιγράφεται στο πιστοποιητικό 
εξέτασης «ΕΚ τύπου» και προς τις απαιτήσεις του παρό¬ 
ντος. 

4.2. Ο κοινοποιημένος οργανισμός επιθέτει ή φροντίζει 
να τεθεί ο αναγνωριστικός αριθμός του σε κάθε εγκεκρι¬ 
μένο κατασκευαστικό στοιχείο και συντάσσει γραπτή δή¬ 
λωση πιστότητας σχετικά με τις πραγματοποιηθείσες δο¬ 
κιμές. 

4.3.0 κατασκευαστής ή ο εντολοδόχος του είναι σε θέ¬ 
ση να επιδείξει, εφόσον ζητηθεί, τα πιστοποιητικά συμ¬ 
μόρφωσης του κοινοποιημένου οργανισμού. 

5. Στατιστική επαλήθευση 

5.1.0 κατασκευαστής παρουσιάζει τα κατασκευαστικά 
στοιχεία του υπό μορφή ομοιογενών παρτίδων και λαμ¬ 
βάνει όλα τα απαραίτητα μέτρα προκειμένου η διαδικασία 
κατασκευής να εξασφαλίζει την ομοιογένεια της κάθε πα- 
ραγόμενης παρτίδας. 

5.2. Όλα τα κατασκευαστικά στοιχεία διατίθενται για 
εξέταση υπό μορφή ομοιογενών παρτίδων. Από κάθε 
παρτίδα λαμβάνεται τυχαίο δείγμα. Τα κατασκευαστικά 
στοιχεία που συνιστούντο δείγμα εξετάζονται μεμονωμέ- 

να, και διεξάγονται κατάλληλες δοκιμές όπως προβλέπε- 
ται στην ή στις ευρωπαϊκές προδιαγραφές που αναφέρει 
το άρθρο 2 παράγραφος 2 του παρόντος, ή ισοδύναμες 
δοκιμές, προκειμένου να επαληθευθεί η συμμόρφωσή 
τους προς τις απαιτήσεις του παρόντος και να καθορισθεί 
η αποδοχή ή η απόρριψη της παρτίδας. 

5.3. Η στατιστική διαδικασία χρησιμοποιείτο ακόλουθα 
στοιχεία: 

- μια στατιστική μέθοδο, 

- ένα σχέδιο δειγματοληψίας με τα λειτουργικά του χα¬ 
ρακτηριστικά. 

5.4. Γιατις παρτίδες που εγκρίνονται, ο κοινοποιημένος 
οργανισμός επιθέτει ή φροντίζει να τεθεί ο αναγνωριστι- 
κόςτου αριθμός σε κάθε κατασκευαστικό στοιχείο και συ¬ 
ντάσσει γραπτό πιστοποιητικό πιστότητας σχετικά με τις 
διεξαχθείσες δοκιμές. Όλα τα κατασκευαστικά στοιχεία 
της παρτίδας δύνανται να τεθούν σε κυκλοφορία, εκτός 
από τα κατασκευαστικά στοιχεία του δείγματος τα οποία 
διαπιστώθηκε ότι δεν είναι σύμφωνα. 

Εάν μια παρτίδα απορριφθεί, ο αρμόδιος κοινοποιημέ¬ 
νος οργανισμός λαμβάνει τα κατάλληλα μέτρα για να 
εμποδίσει τη θέση σε κυκλοφορία της παρτίδας αυτής. 
Στην περίπτωση συχνής απόρριψης παρτίδων, ο κοινο¬ 
ποιημένος οργανισμός δύναται να αναστέλλει τη στατι¬ 
στική εξακρίβωση. 

Ο κατασκευαστής μπορεί, υπ’ ευθύνη του κοινοποιημέ¬ 
νου οργανισμού, να θέτει τον αναγνωριστικό αριθμό του 
οργανισμού κατά τη διάρκεια της διαδικασίας κατασκευής. 

5.5. Ο κατασκευαστής ή ο εντολοδόχος του πρέπει να 
είναι σε θέση να επιδείξει, εφόσον ζητηθεί, τα πιστοποιη¬ 
τικά συμμόρφωσης του κοινοποιημένου οργανισμού. 

ΕΝΟΤΗΤΑ Ζ: ΕΠΑΛΗΘΕΥΣΗ ΑΝΑ ΜΟΝΑΔΑ 

1. Η ενότητα αυτή περιγράφει τη διαδικασία με την 
οποία ο κατασκευαστής βεβαιώνει και δηλώνει ότιτο υπό¬ 
ψη κατασκευαστικό στοιχείο, το οποίο έλαβε το πιστοποι¬ 
ητικό που αναφέρεται στο σημείο 2, είναι σύμφωνο προς 
τις απαιτήσεις του παρόντος. Ο κατασκευαστής ή ο εγκα¬ 
τεστημένος στην Κοινότητα εντολοδόχος του, θέτει τη 
σήμανση «ΘΕ» στο προϊόν και συντάσσει δήλωση πιστό¬ 
τητας. 

2. Ο κοινοποιημένος οργανισμός εξετάζει το κατασκευ¬ 
αστικό στοιχείο και διεξάγει τις κατάλληλες δοκιμές, που 
ορίζονται στην ή στις ισχύουσες ευρωπαϊκές προδιαγρα¬ 
φές που αναφέρονται στο άρθρο 2 παράγραφος 2 του πα¬ 
ρόντος, ή τις αντίστοιχες δοκιμές, προκειμένου να εξα¬ 
κριβωθεί η συμμόρφωσή του προς τις ισχύουσες απαιτή¬ 
σεις του παρόντος διατάγματος. 

Ο κοινοποιημένος οργανισμός επιθέτει ή φροντίζει να 
τεθεί ο αναγνωριστικός του αριθμός στο κατασκευαστικό 
στοιχείο και συντάσσει πιστοποιητικό συμμόρφωσης σχε¬ 
τικά με τις διεξαχθείσες δοκιμές. 

3. Σκοπός του τεχνικού φακέλου είναι να επιτρέψει την 
εκτίμηση της συμμόρφωσης προς τις απαιτήσεις του πα¬ 
ρόντος, καθώς και την κατανόηση του σχεδιασμού, της 
κατασκευής και της λειτουργίας του κατασκευαστικού 
στοιχείου. 

Ο φάκελος περιλαμβάνει, στο βαθμό που αυτό απαιτεί¬ 
ται για την εκτίμηση: 

- γενική περιγραφή του τύπου, 

- αρχικά και κατασκευαστικά σχέδια, καθώς και δια¬ 
γράμματα συστατικών μερών, υποσυγκροτημάτων, κυ¬ 
κλωμάτων κ.λπ., 


- τις περιγραφές και εξηγήσεις που είναι αναγκαίες για 
την κατανόηση των προαναφερομένων σχεδίων και δια¬ 
γραμμάτων και της λειτουργίας του κατασκευαστικού 
στοιχείου, 

-πίνακα των ευρωπαϊκών προδιαγραφών που αναφέρο- 
νται στο άρθρο 2 παράγραφος 2 του παρόντος διατάγμα¬ 
τος, καιτα οποία εφαρμόζονται πλήρως ή εν μέρει, καθώς 
και περιγραφές των λύσεων που εφαρμόζονται για να 
πληρωθούν οι βασικές απαιτήσεις, στην περίπτωση κατά 
την οποία δεν εφαρμόζονται οι ευρωπαϊκές προδιαγρα¬ 
φές που αναφέρονται στο άρθρο 2 παράγραφος 2, 

- τα αποτελέσματα των πραγματοποιηθέντων υπολογι¬ 
σμών σχεδιασμού, των διενεργηθεισών εξετάσεων κ.λπ., 

- τις εκθέσεις δοκιμών, 

- τον τομέα χρησιμοποίησης των κατασκευαστικών 
στοιχείων. 

ΕΝΟΤΗΤΑ Η: ΠΛΗΡΗΣ ΔΙΑΣΦΑΛΙΣΗ ΠΟΙΟΤΗΤΑΣ 

1. Αυτή η ενότητα περιγράφει τη διαδικασία κατά την 
οποία ο κατασκευαστής, ο οποίος πληροί τις υποχρεώ¬ 
σεις του σημείου 2, βεβαιώνει και δηλώνει ότι τα θεωρού¬ 
μενα κατασκευαστικά στοιχεία πληρούν τις ισχύουσες 
απαιτήσεις του παρόντος. Ο κατασκευαστής ή ο εγκατε¬ 
στημένος στην Κοινότητα εντολοδόχος του επιθέτει τη 
σήμανση «ΟΕ» σε κάθε κατασκευαστικό στοιχείο και συ¬ 
ντάσσει γραπτή δήλωση πιστότητας. Η σήμανση «ΘΕ» 
συνοδεύεται από τον αριθμό αναγνώρισης του κοινοποι¬ 
ημένου οργανισμού που είναι υπεύθυνος για την επιτή¬ 
ρηση που αναφέρεται στο σημείο 4. 

2. Ο κατασκευαστής εφαρμόζει εγκεκριμένο σύστημα 
ποιότητας για το σχεδίασμά, την κατασκευή, την τελική 
επιθεώρηση των κατασκευαστικών στοιχείων καιτις δοκι¬ 
μές όπως ορίζεται στο σημείο 3, και υπόκειται στην επιτή¬ 
ρηση που αναφέρεται στο σημείο 4. 

3. Σύστημα ποιότητας 

3.1.0 κατασκευαστής υποβάλλει σε κοινοποιημένο ορ¬ 
γανισμό αίτηση αξιολόγησης του συστήματος ποιότητας 
που ακολουθεί. 

Η αίτηση περιλαμβάνει: 

- όλες τις σχετικές πληροφορίες για την προβλεπόμενη 
κατηγορία κατασκευαστικών στοιχείων, 

- το φάκελο του συστήματος ποιότητας. 

3.2. Το σύστημα ποιότητας πρέπει να εξασφαλίζει τη 
συμμόρφωση των κατασκευαστικών στοιχείων προς τις 
ισχύουσες απαιτήσεις του παρόντος διατάγματος. 

Όλα τα στοιχεία, απαιτήσεις και διατάξεις που εφαρμό¬ 
ζει ο κατασκευαστής πρέπει να περιέχονται, κατά συστη¬ 
ματικό και τακτικό τρόπο, σε ένα φάκελο, υπό τη μορφή 
γραπτών μέτρων, διαδικασιών και οδηγιών. Ο φάκελος 
αυτός του συστήματος ποιότητας επιτρέπειτην ενιαία ερ¬ 
μηνεία των διαδικαστικών και ποιοτικών μέτρων, όπως 
προγραμμάτων, σχεδίων, εγχειριδίων και φακέλων ποιό¬ 
τητας. 

Ο φάκελος περιέχει, ιδίως, κατάλληλη περιγραφή: 

- των ποιοτικών στόχων, του οργανογράμματος, των ευ¬ 
θυνών και των αρμοδιοτήτων των στελεχών όσον αφορά 
την ποιότητα του σχεδιασμού και των κατασκευαστικών 
στοιχείων, 

- των προδιαγραφών τεχνικού σχεδιασμού, συμπερι¬ 
λαμβανομένων των ευρωπαϊκών προδιαγραφών του άρ¬ 
θρου 2 παράγραφος 2 του παρόντος που εφαρμόζονται, 
και, σε περιπτώσεις όπου οι ευρωπαϊκές προδιαγραφές 
δεν εφαρμόζονται πλήρως, των μέσων που χρησιμοποι- 

ούνται ώστε να τηρούνται οι βασικές απαιτήσεις του πα¬ 
ρόντος που ισχύουν για τα κατασκευαστικά στοιχεία, 

- των τεχνικών ελέγχου και επαλήθευσης του σχεδια- 
σμού, των διαδικασιών και των συστηματικών δραστηριο¬ 
τήτων που χρησιμοποιούνται κατά το σχεδίασμά των κα¬ 
τασκευαστικών στοιχείων όσον αφορά την καλυπτόμενη 
κατηγορία κατασκευαστικών στοιχείων, 

- των αντιστοίχων τεχνικών κατασκευής, ποιοτικού 
ελέγχου και διασφάλισης της ποιότητας, των διαδικασιών 
και των συστηματικών δραστηριοτήτων που χρησιμοποι¬ 
ούνται, 

- των ελέγχων και των δοκιμών που διεξάγονται πριν, κα¬ 
τά και μετά την κατασκευή και της συχνότητας διεξαγω¬ 
γής τους, 

- των φακέλων ποιότητας, όπως των εκθέσεων επιθεώ¬ 
ρησης και των στοιχείων δοκιμών και βαθμονόμησης, των 
εκθέσεων προσόντων του αρμοδίου προσωπικού κ.λπ., 

- των μέσων που επιτρέπουν να επαληθεύεται η επίτευ¬ 
ξη της επιθυμητής ποιότητας σχεδιασμού και κατασκευ¬ 
αστικών στοιχείων, καθώς και η αποτελεσματική λειτουρ¬ 
γία του συστήματος ποιότητας. 

3.3. Ο κοινοποιημένος οργανισμός αξιολογείτο σύστη¬ 
μα ποιότητας για να διαπιστώσει εάν ανταποκρίνεται 
προς τις απαιτήσεις που αναφέρονται στο σημείο 3.2. 
Τεκμαίρει ότι τα συστήματα ποιότητας που εφαρμόζουν 
το αντίστοιχο εναρμονισμένο πρότυπο, ανταποκρίνονται 
προς τις απαιτήσεις αυτές. 

Η ομάδα ελεγκτών περιλαμβάνει ένα τουλάχιστον μέ¬ 
λος, το οποίο έχει ως αξιολογητής, πειρατής σχετικής τε¬ 
χνολογίας. Η διαδικασία αξιολόγησης περιλαμβάνει επί¬ 
σκεψη στις εγκαταστάσεις του κατασκευαστή. 

Η απόφαση κοινοποιείται στον κατασκευαστή. Περι¬ 
λαμβάνει τα συμπεράσματα του ελέγχου και την αιτιολο¬ 
γημένη απόφαση αξιολόγησης. 

3.4. Ο κατασκευαστής αναλαμβάνει τη δέσμευση να 
πληροί τις υποχρεώσεις που απορρέουν από το σύστημα 
ποιότητας, όπως έχει εγκριθεί, και να το συντηρεί ώστε να 
παραμένει κατάλληλο και αποτελεσματικό. 

Ο κατασκευαστής ή ο εντολοδόχος του ενημερώνει τον 
κοινοποιημένο οργανισμό, ο οποίος ενέκρινετο σύστημα 
ποιότητας, για κάθε μελετώμενη προσαρμογή του συ¬ 
στήματος ποιότητας. 

Ο κοινοποιημένος οργανισμός αξιολογεί τις προτεινό- 
μενες τροποποιήσεις και αποφασίζει κατά πόσον το τρο¬ 
ποποιημένο σύστημα ποιότητας εξακολουθεί να πληροί 
τις απαιτήσεις που αναφέρονται στο σημείο 3.2 ή εάν 
χρειάζεται νέα αξιολόγηση. 

Κοινοποιεί την απόφασή του στον κατασκευαστή. Η κοι¬ 
νοποίηση περιλαμβάνει τα συμπεράσματα του ελέγχου 
και την αιτιολογημένη απόφαση αξιολόγησης. 

4. Επιτήρηση υπό την ευθύνη του κοινοποιημένου ορ¬ 
γανισμού 

4.1. Σκοπός της επιτήρησης είναι να διασφαλίζεται ότι ο 
κατασκευαστής πληροί ορθά τις υποχρεώσεις οι οποίες 
προκύπτουν από το εγκεκριμένο σύστημα ποιότητας. 

4.2. Ο κατασκευαστής επιτρέπει στον κοινοποιημένο 
οργανισμό την πρόσβαση, για λόγους επιθεώρησης, 
στους χώρους σχεδιασμού, κατασκευής, επιθεώρησης 
και δοκιμών και αποθήκευσης και του παρέχει όλες τις 
απαραίτητες πληροφορίες, και ιδίως: 

- το φάκελο του συστήματος ποιότητας, 

- τους φακέλους ποιότητας που προβλέπονται από το 
σχεδιαστικό μέρος του συστήματος ποιότητας, όπως 
αποτελέσματα αναλύσεων, υπολογισμών, δοκιμών κ.λπ., 


- τους φακέλους ποιότητας που προβλέπονται από το 
κατασκευαστικό μέροςτου συστήματος ποιότητας, όπως 
τις εκθέσεις επιθεωρήσεων και τα δεδομένα δοκιμών, τα 
δεδομένα βαθμονόμησης, τις εκθέσεις προσόντων του 
αρμοδίου προσωπικού κ.λπ. 

4.3.0 κοινοποιημένος οργανισμός διεξάγει, κατά τακτά 
διαστήματα, ελέγχους για να βεβαιώνεται ότι ο κατα¬ 
σκευαστής διατηρεί και εφαρμόζειτο σύστημα ποιότητας 
και χορηγεί έκθεση ελέγχου. 

4.4. Εξάλλου, ο κοινοποιημένος οργανισμός δύναται να 
πραγματοποιεί αιφνιδιαστικές επισκέψεις στον κατασκευ¬ 
αστή. Κατά τη διάρκεια των επισκέψεων αυτών, ο κοινο¬ 
ποιημένος οργανισμός δύναται να διεξάγει ή να φροντίζει 
για τη διεξαγωγή δοκιμών προκειμένου να επαληθευθεί η 
ορθή λειτουργία του συστήματος ποιότητας, εν ανάγκη. 
Χορηγεί στον κατασκευαστή έκθεση της επίσκεψης και, 
εάν πραγματοποιήθηκε δοκιμή, έκθεση δοκιμής. 

5. Ο κατασκευαστής διατηρεί στη διάθεση της αρμό¬ 
διας υπηρεσίας, για περίοδο τουλάχιστον 30 ετών από 
την τελευταία ημερομηνία κατασκευής του κατασκευα¬ 
στικού στοιχείου: 

- το φάκελο που προβλέπεται στο σημείο 3.1 δεύτερο 
εδάφιο δεύτερη περίπτωση, 

- τις προσαρμογές που προβλέπονται στο σημείο 3.4 
δεύτερο εδάφιο, 

-τις αποφάσεις και εκθέσεις του κοινοποιημένου οργα¬ 
νισμού που αναφέρονται στα σημεία 3.4, 4.3 και 4.4. 

6. Κάθε κοινοποιημένος οργανισμός γνωστοποιεί 
στους άλλους κοινοποιημένους οργανισμούς τις σχετι¬ 
κές πληροφορίες που αφορούν τις εγκρίσεις συστημά¬ 
των ποιότητας που χορηγούνται ή ανακαλούνται. 

7. Συμπληρωματικές διατάξεις: Έλεγχος του σχεδια- 
σμού 

7.1. Ο κατασκευαστής υποβάλλει αίτηση ελέγχου του 
σχεδιασμού σε έναν κοινοποιημένο οργανισμό. 

7.2. Η αίτηση επιτρέπει την κατανόησητου σχεδιασμού, 
της κατασκευής και της λειτουργίας του κατασκευαστι¬ 
κού στοιχείου και επιτρέπει την εκτίμηση της συμμόρφω¬ 
σης προς τις απαιτήσεις του παρόντος διατάγματος. 

Η αίτηση περιλαμβάνει: 

- τις τεχνικές προδιαγραφές σχεδιασμού, συμπεριλαμ¬ 
βανομένων των ευρωπαϊκών προδιαγραφών του άρθρου 
2 παράγραφος 2 που εφαρμόσθηκαν, 

- τα απαραίτητα αποδεικτικά στοιχεία προς υποστήριξη 
της επάρκειάτους, ιδίως όταν οι ευρωπαϊκές προδιαγρα¬ 
φές που αναφέρονται στο άρθρο 2 παράγραφος 2του πα¬ 
ρόντος, δεν έχουν εφαρμοστεί πλήρως. Τα στοιχεία αυτά 
περιλαμβάνουν τα αποτελέσματα δοκιμών που διεξήχθη- 
σαν από το κατάλληλο εργαστήριο του κατασκευαστή ή 
για λογαριασμό του. 

7.3. Ο κοινοποιημένος οργανισμός εξετάζει την αίτηση 
και, εφόσον ο σχεδιασμός είναι σύμφωνος προς τις δια¬ 
τάξεις του παρόντος, χορηγεί στον αιτούντα πιστοποιητι¬ 
κό εξέτασης «ΕΚ σχεδιασμού». Το πιστοποιητικό συμπε¬ 
ριλαμβάνει τα συμπεράσματα της εξέτασης, τις προϋπο¬ 
θέσεις ισχύος του, τα αναγκαία δεδομένα για την 
αναγνώριση του εγκεκριμένου σχεδιασμού και, ενδεχο¬ 
μένως, περιγραφή της λειτουργίας του κατασκευαστικού 
στοιχείου. 

7.4. Ο αϊτών ενημερώνει τον κοινοποιημένο οργανισμό, 
ο οποίος εξέδωσε το πιστοποιητικό εξέτασης του σχεδια- 
σμού, για κάθε τροποποίηση του εγκεκριμένου σχεδια- 
σμού. Οι τροποποιήσεις του εγκεκριμένου σχεδιασμού 

πρέπει να λαμβάνουν πρόσθετη έγκριση από τον κοινο¬ 
ποιημένο οργανισμό που εξέδωσε το πιστοποιητικό εξέ¬ 
τασης «ΕΚ σχεδιασμού», σε περιπτώσεις όπου οι τροπο¬ 
ποιήσεις αυτές ενδέχεται να επηρεάσουν τη συμμόρφω¬ 
ση προς τις βασικές απαιτήσεις που αναφέρονται στο 
άρθρο 3 παράγραφος 1 της παρούσας οδηγίας ή τις προ- 
βλεπόμενες προϋποθέσεις για τη χρήση του κατασκευα¬ 
στικού στοιχείου. Η συμπληρωματική αυτή έγκριση δίδε¬ 
ται υπό τη μορφή προσθήκης στο πιστοποιητικό εξέτα¬ 
σης «ΕΚ σχεδιασμού». 

7.5. Κάθε κοινοποιημένος οργανισμός, γνωστοποιεί 
στους άλλους κοινοποιημένους οργανισμούς πληροφο¬ 
ριακά στοιχεία σχετικά με: 

- τα πιστοποιητικά εξέτασης «ΕΚ σχεδιασμού» και τις 
προσθήκες που χορηγήθηκαν, 

- τα πιστοποιητικά εξέτασης «ΕΚ σχεδιασμού» και τις 
προσθήκες που ανεκλήθησαν, 

- τα πιστοποιητικά εξέτασης «ΕΚ σχεδιασμού» και τις 
προσθήκες που απορρίφθηκαν. 

ΠΑΡΑΡΤΗΜΑ VI 

ΥΠΟΣΥΣΤΗΜΑΤΑ: ΔΗΛΩΣΗ ΠΙΣΤΟΤΗΤΑΣ «ΕΚ» 

Το παρόν παράρτημα ισχύει για τα υποσυστήματα που 
μνημονεύονται στο άρθρο 8 του παρόντος, για να δια¬ 
σφαλίζεται ότι τα υποσυστήματα πληρούντις βασικές οι¬ 
κείες απαιτήσεις που αναφέρονται στο άρθρο 3 παρά¬ 
γραφος 1 του παρόντος διατάγματος. 

Η δήλωση πιστότητας «ΕΚ» συντάσσεται από τον κατα¬ 
σκευαστή ή τον εγκατεστημένο στην Κοινότητα εντολο- 
δόχο του ή, εν ελλείψει, από εκείνο το φυσικό ή νομικό 
πρόσωπο το οποίο θέτει σε κυκλοφορία το υποσύστημα. 
Η δήλωση και οι τεχνικοί φάκελοι που τη συνοδεύουν, 
πρέπει να φέρουν ημερομηνία και υπογραφή. 

Η δήλωση πιστότητας «ΕΚ», καθώς και οι τεχνικοί φάκε¬ 
λοι, πρέπει να συντάσσονται στην ίδια ή στις ίδιες γλώσ¬ 
σες με το φυλλάδιο οδηγιών που αναφέρεται στο Παράρ¬ 
τημα II σημείο 7.1.1, και να συμπεριλαμβάνειτα ακόλουθα 
στοιχεία: 

- τα στοιχεία αναφοράς του παρόντος, 

- το όνομα και τη διεύθυνση του αιτούντος την εξέταση 

«ΕΚ», 

- την περιγραφή του υποσυστήματος, 

- το όνομα και τη διεύθυνση του κοινοποιημένου οργα¬ 
νισμού ο οποίος διεξήγαγε την εξέταση «ΕΚ» που προ¬ 
βλέπει το άρθρο 10 του παρόντος, 

- όλες τις σχετικές διατάξεις τις οποίες πρέπει να πλη¬ 
ροί το υποσύστημα, ιδίως ενδεχόμενους περιορισμούς 
λειτουργίας ή προϋποθέσεις λειτουργίας, 

- το αποτέλεσμα της εξέτασης «ΕΚ», που αναφέρεται 
στο Παράρτημα VII (πιστοποιητικό εξέτασης «ΕΚ» πιστό¬ 
τητας), 

- τα στοιχεία των προσώπων που εξουσιοδοτούνται να 
υπογράψουν δεσμευτικά τη δήλωση, εν ονόματι του κα¬ 
τασκευαστή, του εντολοδόχου του ή, εν ελλείψει, του φυ¬ 
σικού ή νομικού προσώπου το οποίο θέτει σε κυκλοφορία 
το υποσύστημα. 

ΠΑΡΑΡΤΗΜΑ VII 

ΥΠΟΣΥΣΤΗΜΑΤΑ: ΕΚΤΙΜΗΣΗ ΤΗΣ ΠΙΣΤΟΤΗΤΑΣ 

1. Η εξέταση «ΕΚ» είναι η διαδικασία δια της οποίας 
ένας κοινοποιημένος οργανισμός επαληθεύει και πιστο¬ 
ποιεί, εφόσον το ζητήσει ο κατασκευαστής ή ο εγκατε¬ 
στημένος στην Κοινότητας εντολοδόχος του ή το φυσικό 


ή νομικό πρόσωπο, το οποίο θέτει σε κυκλοφορία το υπο¬ 
σύστημα, ότι το υποσύστημα: 

- είναι σύμφωνο προς το παρόν διάταγμα και προς άλ¬ 
λες κανονιστικές διατάξεις οι οποίες εφαρμόζονται στα 
πλαίσια της συνθήκης, 

- είναι σύμφωνο προς τον τεχνικό φάκελο και έχει περα- 
τωθεί. 

2. Η επαλήθευση του υποσυστήματος διεξάγεται σε κά¬ 
θε ένα από τα ακόλουθα στάδια: 

- σχεδιασμός, 

- κατασκευή και δοκιμές παραλαβής του κατασκευα- 
σθέντος υποσυστήματος. 

3. Ο τεχνικός φάκελος, ο οποίος συνοδεύει το πιστο¬ 
ποιητικό εξέτασης, πρέπει να περιλαμβάνει: 

- κατασκευαστικά σχέδια και υπολογισμούς, σχέδια 
ηλεκτρικών και υδραυλικών κυκλωμάτων, κυκλωμάτων 
χειρισμού, περιγραφή των συστημάτων πληροφορικής 
και των αυτοματισμών, οδηγίες λειτουργίας και συντήρη¬ 
σης κ.λπ., 

- κατάλογο των κατασκευαστικών στοιχείων ασφαλείας 
που αναφέρει το άρθρο 4 παράγραφος 2 του παρόντος 
διατάγματος, τα οποία χρησιμοποιούνται στο συγκεκρι¬ 
μένο υποσύστημα, 

- αντίγραφα των δηλώσεων πιστότητας «ΕΚ», τα οποία 
αναφέρονται στο Παράρτημα IV, των κατασκευαστικών 
στοιχείων ασφαλείας προς τα σχέδια κατασκευής και 
τους σχετικούς υπολογισμούς, καθώς και ένα αντίγραφο 
των πρακτικών των δοκιμών και ελέγχων που έχουν ενδε¬ 
χομένως διεξαχθεί. 

4. Έγγραφα και αλληλογραφία σε σχέση με τη διαδικα¬ 
σία εξέτασης «ΕΚ» συντάσσονται στην ίδια ή στις ίδιες 
γλώσσες με το φυλλάδιο οδηγιών που αναφέρεται στο 
Παράρτημα II σημείο 7.1.1. 

5. Επιτήρηση: 

5.1. Σκοπός της επιτήρησης είναι να εξασφαλισθεί ότι, 
κατά τη διάρκεια της κατασκευής του υποσυστήματος, 
τηρήθηκαν οι υποχρεώσεις που απορρέουν από τον τε¬ 
χνικό φάκελο. 

5.2.0 κοινοποιημένος οργανισμός, ο οποίος είναι υπεύ¬ 
θυνος για την εξέταση «ΕΚ» πρέπει να διαθέτει συνεχώς 
πρόσβαση, στα εργαστήρια κατασκευής, στους χώρους 
αποθήκευσης και, εάν συντρέχει λόγος, προκατασκευής, 
στις εγκαταστάσεις δοκιμών και, εν γένει, σε όλους τους 
χώρους που μπορεί να κρίνει αναγκαίους για την εκτέλε¬ 
ση της αποστολήςτου. Ο κατασκευαστής, ο εντολοδόχος 
του, ή εν ελλείψει, το φυσικό ή νομικό πρόσωπο που θέτει 
σε κυκλοφορία το υποσύστημα, οφείλει νατού παραδίδει 
ή να φροντίζει να του παραδίδονται, όλα τα αναγκαία έγ¬ 
γραφα για το σκοπό αυτό, και, ιδίως, τα σχέδια εκτέλεσης 
και τον τεχνικό φάκελο σχετικά με το υποσύστημα. 

5.3. Ο κοινοποιημένος οργανισμός, ο οποίος είναι αρ¬ 
μόδιος για της εξέταση «ΕΚ», πραγματοποιεί, κατά τα¬ 
κτά διαστήματα, «ελέγχους», προκειμένου να βεβαιω¬ 
θεί ότι τηρούνται οι διατάξεις του παρόντος με την ευ¬ 
καιρία αυτή, χορηγεί έκθεση ελέγχου στα πρόσωπα που 
έχουν αναλάβει την εκτέλεση. Δύναται να απαιτήσει να 
ζητείται η γνώμη του, σε διάφορες φάσεις κατασκευής 
του έργου. 

5.4 Εξάλλου, ο κοινοποιημένος οργανισμός δύναται να 
πραγματοποιεί αιφνιδιαστικές επισκέψεις στα εργαστή¬ 
ρια κατασκευής. Κατά τη διάρκεια των επισκέψεων αυ¬ 
τών, ο κοινοποιημένος οργανισμός μπορεί να διεξάγει 
«ελέγχους», πλήρως ή εν μέρει. Χορηγεί έκθεση επίσκε- 

ψης και, ενδεχομένως, έκθεση του ελέγχου στα πρόσωπα 
που έχουν αναλάβει την εκτέλεση. 

6. Κάθε κοινοποιημένος οργανισμός δημοσιεύει, κατά 
τακτά διαστήματα, τις σχετικές πληροφορίες όσον αφο¬ 
ρά: 

- όλες τις αιτήσεις εξέτασης «ΕΚ» που ελήφθησαν, 

- όλα τα πιστοποιητικά εξέτασης «ΕΚ» που χορηγήθη¬ 
καν, 

- όλα τα πιστοποιητικά εξέτασης «ΕΚ» που απορρίφθη- 
καν. 

ΠΑΡΑΡΤΗΜΑ VIII 

ΕΛΑΧΙΣΤΑ ΚΡΙΤΗΡΙΑ ΠΟΥ ΠΡΕΠΕΙ ΝΑ ΛΑΜΒΑΝΟΝΤΑΙ 
ΥΠΟΨΗ ΑΠΟ ΤΑ ΚΡΑΤΗ ΜΕΛΗ 
ΓΙΑ ΤΗΝ ΚΟΙΝΟΠΟΙΗΣΗ ΤΩΝ ΟΡΓΑΝΙΣΜΩΝ 

1. Ο οργανισμός, ο διευθυντής του και το προσωπικό 
που είναι επιφορτισμένο με την εκτέλεση των διεργασιών 
επαλήθευσης, δεν δύνανται να είναι ούτε ο σχεδιαστής, 
ούτε ο κατασκευαστής, ούτε ο προμηθευτής, ούτε ο αρ¬ 
μόδιος για την εγκατάσταση των κατασκευαστικών στοι¬ 
χείων ασφαλείας ή των υποσυστημάτων για τον έλεγχό 
τους, ούτε ο εντολοδόχος ενός από τα πρόσωπα αυτά, 
ούτε το φυσικό ή νομικό πρόσωπο το οποίο θέτει σε κυ¬ 
κλοφορία τα κατασκευαστικά στοιχεία ασφαλείας ή τα 
υποσυστήματα. Δεν δύνανται να παρεμβαίνουν ούτε άμε¬ 
σα, ούτε ως εντολοδόχοι στο σχεδίασμά, την κατασκευή, 
την εκτέλεση, την εμπορία ή τη συντήρηση των κατα¬ 
σκευαστικών στοιχείων ή των υποσυστημάτων αυτών, ού¬ 
τε στην εκμετάλλευση. Αυτό δεν αποκλείει τη δυνατότητα 
ανταλλαγής τεχνικών πληροφοριών μεταξύ του κατα¬ 
σκευαστή και του κοινοποιημένου οργανισμού. 

2. Ο οργανισμός και το προσωπικό που είναι επιφορτι¬ 
σμένο με τον έλεγχο οφείλουν να εκτελούντις διεργασίες 
επαλήθευσης με τη μεγαλύτερη επαγγελματική ακεραιό¬ 
τητα και τη μεγαλύτερη τεχνική επάρκεια και οφείλουν να 
είναι απαλλαγμένοι από κάθε πίεση και προτροπή, ιδίως 
οικονομικής φύσεως, που θα ήταν δυνατόν να επηρεάσει 
την κρίση τους ή τα αποτελέσματα του ελέγχου τους, ιδι¬ 
αίτερα εάν προέρχονται από πρόσωπα ή ομάδες προσώ¬ 
πων που έχουν συμφέρον από τα αποτελέσματα των επα¬ 
ληθεύσεων. 

3. Ο οργανισμός πρέπει να διαθέτει το προσωπικό και τα 
αναγκαία μέσα για να επιτελεί με ικανοποιητικό τρόπο τα 
τεχνικά και διοικητικά καθήκοντα που συνδέονται με την 
εκτέλεση των επαληθεύσεων. Πρέπει, ομοίως, να έχει πρό¬ 
σβαση στο αναγκαίο υλικό για έκτακτες επαληθεύσεις. 

4. Το προσωπικό που είναι επιφορτισμένο με τους ελέγ¬ 
χους πρέπει να διαθέτει: 

- καλή τεχνική και επαγγελματική κατάρτιση, 

- ικανοποιητική γνώση των απαιτήσεων σχετικά με τους 
ελέγχους που διεξάγει και επαρκή πρακτική εμπειρία των 
ελέγχων αυτών, 

- την απαιτούμενη ικανότητα για τη σύνταξη των πιστο¬ 
ποιητικών, πρακτικών και εκθέσεων που είναι αναγκαία 
για να αποδεικνύουν ότι διεξήχθησαν οι έλεγχοι. 

5. Πρέπει να υπάρχει εγγύηση για την αμεροληψία του 
προσωπικού που είναι επιφορτισμένο με τους ελέγχους. 
Το ύψος της αμοιβής κάθε ελεγκτή, δεν πρέπει να εξαρ- 
τάται ούτε από τον αριθμό των ελέγχων που διεξάγει, ού¬ 
τε από τα αποτελέσματα των ελέγχων αυτών. 

6. Ο οργανισμός οφείλει να συνάψει σύμβαση ασφάλι¬ 
σης αστικής ευθύνης, εκτός εάν η ευθύνη αυτή καλύπτε¬ 


ται από το κράτος, βάσει του εθνικού δικαίου, ή εάν οι 
έλεγχοι διενεργούνται απευθείας από το κράτος. 

7. Το προσωπικό του οργανισμού δεσμεύεται από το 
επαγγελματικό απόρρητο για οτιδήποτε περιέρχεται στη 
γνώση του κατά την άσκηση των καθηκόντων του (πλην 
έναντι των αρμοδίων διοικητικών αρχών του κράτους στο 
οποίο ασκεί τις δραστηριότητέςτου), στο πλαίσιο του πα¬ 
ρόντος διατάγματος ή οιασδήποτε διάταξης εσωτερικού 
δικαίου για την εφαρμογή της. 

8. Οι Προϋποθέσεις γιά την αναγνώριση της ικανότητας 
και την εν συνεχεία έγκριση φορέων προκειμένου να ανα¬ 
λαμβάνουν εργασίες πιστοποίησης ή/και ελέγχων σε 
εφαρμογή του παρόντος διατάγματος ρυθμίζονται σύμ¬ 
φωνα με τις διατάξεις της οικ 3354/91/2001 του Υφυ¬ 
πουργού Ανάπτυξης. 

ΠΑΡΑΡΤΗΜΑ IX 
ΣΗΜΑΝΣΗ ΠΙΣΤΟΤΗΤΑΣ «ΟΕ» 

Η σήμανση πιστότητας «ΟΕ» αποτελείται από το ακρω¬ 
νύμιο «ΟΕ», με την ακόλουθη γραφική απεικόνιση: 



Σε περίπτωση σμίκρυνσης ή μεγέθυνσης της σήμανσης 
«ΟΕ», πρέπει να διατηρούνται οι αναλογίες που προκύ¬ 
πτουν από την παραπάνω γραφική απεικόνιση. 

Τα διάφορα στοιχεία της σήμανσης «ΟΕ» πρέπει να 
έχουν την ίδια ή σχεδόν την ίδια κατακόρυφη διάσταση, 
που δεν μπορεί να είναι μικρότερη από 5 πιπι. Είναι δυνα¬ 
τόν να γίνει παρέκκλιση ως προς την παραπάνω ελάχιστη 
διάσταση για τα κατασκευαστικά στοιχεία ασφαλείας μι¬ 
κρού μεγέθους. 

Η σήμανση «ΟΕ» ακολουθείται από τα δύο τελευταία 
ψηφία του έτους κατά το οποίο ετέθη και από τον αριθμό 
αναγνώρισης του κοινοποιημένου οργανισμού, που πα¬ 
ρεμβαίνει στα πλαίσια των διαδικασιών που προβλέπει το 
άρθρο 7 παράγραφος 3 του παρόντος διατάγματος. 

Άρθρο 24 

Αρμόδια υπηρεσία γιά την εφαρμογή του παρόντος δια¬ 
τάγματος είναι η 3η Διεύθυνση Κλαδικής Βιομηχανικής 
Πολιτικής της Γενικής Γραμματείας Βιομηχανίας του 
Υπουργείου Ανάπτυξης. 

Άρθρο 25 

Η ισχύς των διατάξεων του διατάγματος αυτού αρχίζει 
από τη δημοσίευσή του στην Εφημερίδα της Κυβερνή- 
σεως. 

Στον Υφυπουργό Ανάπτυξης αναθέτουμε την δημο¬ 
σίευση και εκτέλεση του παρόντος. 

Αθήνα,9 Ιανουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠΟΥΡΓΟΣ ΑΝΑΠΤΥΞΗΣ 

